hotchpotch/miracl-hf-unified huggingface dataset:
বিফোর সানরাইজ
বিফোর সানরাইজ (ইংরেজী: "Before Sunrise") ১৯৯৫ সালে মুক্তিপ্রাপ্ত একটি ব্যাবসায়সফল মাকির্ন রোম্যান্টিক চলচ্চিত্র। রিচার্ড লিংকলেটার ও কিম ক্রিযান রচিত এবং রিচার্ড লিংকলেটার পরিচালিত এই চলচ্চিত্রে মূল চরিত্রে অভিনয় করেন ইথান হক ও জুলি দেলপি। ভিয়েনাগামী চলন্ত ট্রেনের যাত্রী একজন আমেরিকান যুবক ও একজন ফরাসি যুবতীর পরিচয় এবং পরবর্তীতে ভিয়েনা শহরে একসঙ্গে সারারাত ঘুরে বেড়ানো এবং একে অপরকে অন্তরঙ্গভাবে জানার দীর্ঘ ১৪ ঘণ্টা বিভিন্ন ঘটনা নিয়ে নির্মিত হয়েছে সংলাপ-নির্ভর এই চলচ্চিত্র।
২.৫ মিলিয়ন মার্কিন ডলার ব্যয়ে নির্মিত চলচ্চিত্রটি মুক্তির প্রথম সপ্তাহে আয় করে ১.৪ মিলিয়ন মার্কিন ডলার যা পরবর্তীকালে ৫.৫ মিলিয়নে উন্নীত হয়।
এ চলচ্চিত্রের ধারাবাহিকতায় পরবর্তীকালে নির্মিত হয় আরো দুটি চলচ্চিত্র, যথা: বিফোর সানসেট এবং বিফোর মিডনাইট।
এটি একটি রোমান্টিক নাট্য চলচ্চিত্র। এর চিত্রনাট্য রচনা করেন কিম ক্রিযান।লিংকলেটার জেসে এবং সেলেনীর গল্পের অনুপ্রেরণা লাভ করেন নিউ ইয়র্ক থেকে অস্টিন যাবার প্রাক্কালে ফিলাডেলফিয়ায় এ্যামি লেহ্রহাপ্ট নামের এক যুবতীর সাথে কাটানো সন্ধ্যা থেকে। তবে ২০১০ সালে তিনি জানতে পারেন যে "বিফোর সানরাইজ" মুক্তির আগেই এ্যামি লেহ্রহাপ্ট এক মোটরসাইকেল দুর্ঘটনায় মারা যান।
"বিফোর সানরাইজ" চলচ্চিত্রের প্রিমিয়ার হয় ১৯৯৫ সালে সানড্যান্স ফিল্ম ফেস্টিভেলে। যুক্তরাষ্ট্রে চলচ্চিত্রটি মুক্তি পায় ২৭ জানুয়ারি, ১৯৯৫। $২.৫ মিলিয়ন ডলার ব্যায়ে নির্মিত চলচ্চিত্রটি মুক্তির প্রথম সপ্তাহে আয় করে $১.৪ মিলিয়ন যা পরবর্তিতে $৫.৫ মিলিয়নে উন্নীত হয়।
চলচ্চিত্র সমালোচনাভিত্তিক ওয়েবসাইট রটেন টম্যাটোস তাদের পর্যালোচনায় ২০০৪-এ মুক্তি প্রাপ্ত এই চলচ্চিত্রের সিকু্য্যাল বিফোর সানসেটকে ৯৫শতাংশ "ফ্রেশ" রেটিং দেয় এবং একই সাথে তারা লিংলেটার, জুলি দেলপি এবং ইথান হকের ইতিবাচক সমালোচনা করে।২০১৩-এ সর্বশেষ সিক্যুয়াল বিফোর মিডনাইট ও একই ধরনের রেটিং পায় রটেন টম্যাটোস থেকে।
দিহিং পাটকাই উৎসব
দিহিং পাটকাই উৎসব (ইংরাজী: Dehing Patkai Festival) হচ্ছে ভারতের অসম রাজ্যের তিনসুকিয়া জেলায় অনুষ্ঠিত বাৎসরিক উৎসব। পাটকাই পর্বত ও দিহিং নদীর নাম অনুসারে এই উৎসবের নাম দিহিং পাটকাই উৎসব রাখা হয়েছে। ২০০২ সাল থেকে এই উৎসব নিয়মিত ভাবে উৎযাপিত হয়ে আসছে। ২০০২ সালের মুখ্য অতিথি ছিলেন ভারতের রাষ্ট্রপতি ড: এ.পি.জে আব্দুল কালাম। পর্যটকদের আনন্দ দেওয়ার উদ্দেশ্যে অসম সরকার এই উৎসবের আয়োজন করেন।
দিহিং পাটকাই উৎসবে বিশেষ করে চা উদ্যোগের সাথে জড়িত স্থান ও স্থানীয় জনগোষ্ঠির দ্বারা ব্যবহৃত সামগ্রির মেলা ও প্রাকৃতিক পরিবেশের আনন্দ উপভোগ ইত্যাদির প্রতি লক্ষ রাখা হয়। দ্বিতীয় বিশ্বযুদ্ধের সৈন্যদের সমাধিস্থল পরিদর্শন করা এই উৎসবের অন্যতম বিশেষ আকর্ষণ ও অসম ও মায়ানমারকে সংযুক্ত করা ষ্টিলয়েল পথ দর্শন করার সুবিধা দেওয়া হয়। এই উৎসবে খাদ্য মেলা, বাণিজ্য মেলা ও সাংস্কৃতিক অনুষ্ঠানের আয়োজন করা হয় । পর্যটকদের হাতি বা গাড়ি দিয়ে বনাঞ্চল ভ্রমণ করার সুবিধা দেওয়া হয়। এই উৎসবের সময় চা বাগান ও ডিগবয়ের তৈল শোধানাগার পরিভ্রমন করার সুবিধা দেওয়া হয়।
স্বাস্থ্যর রূপরেখা
নিম্নের রূপরেখাটি স্বাস্থ্য পরিদর্শন ও এর সাময়িক গাইড হিসেবে দেয়া হয়েছেঃ
স্বাস্থ্য – জীবের কার্যকরী এবং বিপাকীয় দক্ষতা। এটি অধিকসময় বেঁচে থাকার, সঠিকভাবে কাজ করার (শারীরিক ও মানসিক) ও উন্নতি করার সক্ষমতাকেই বোঝায়।
ফুলেকো
উ মাস্কটে “ফুলেকো” (, ) হচ্ছে ব্রাজিলে অনুষ্ঠেয় ২০১৪ ফিফা বিশ্বকাপের আনুষ্ঠানিক মাস্কট। এটি একটি স্থানীয় বিপন্ন প্রজাতির আরমাডিলো গোত্রের অন্তর্গত প্রাণী। ২০১২ সালের ২৫ নভেম্বর ব্রাজিলের প্রচার সংস্থা টিভি গ্লোবো-এর একটি সাপ্তাহিক অনুষ্ঠানে কার্যক্রম শুরু করে। এটি "Futebol (ফুটবল) ও Ecologia (পরিবেশ)" শব্দ দুটির পিন্ডারিশব্দ। ১৭ লাখের উপরে ফুটবল দর্শকের ভোটে এটি আমিজুবি ও যুযেকাকে হাড়িয়ে এর ফুলেকো রাখা হয়।
ফুলেকো বিশ্বব্যাপী তার প্রচার শুরু করেছে, এটি আন্তর্জাতিক পর্যটন মেলা ও সকল মহাদেশে বিভিন্ন ক্রীড়ামূলক, সাংস্কৃতিকমূলক ও বিনোদনমূলক কর্মকান্ডে অংশ নেয়ার মাধ্যমে ব্রাজিলের প্রতিনিধিত্ব করেছে। এটি ইতোমধ্যেই কোকাকোলা আয়োজিত ফিফা বিশ্বকাপ ট্রফির সফরে অংশ নিয়েছে। বিশ্বকাপ আয়োজন করা ব্রাজিলের সকল শহরেও এটি তার কার্যক্রম চালিয়েছে।
বাংলাদেশের বিপ্লবী ওয়ার্কার্স পার্টি
বাংলাদেশের বিপ্লবী ওয়ার্কার্স পার্টি হচ্ছে বাংলাদেশের একটি রাজনৈতিক দল। এই দলটি বাংলাদেশের ওয়ার্কার্স পার্টি থেকে বিভক্ত হয়ে গড়ে ওঠে এবং তখন থেকে এই পার্টিও 'বাংলাদেশের ওয়ার্কার্স পার্টি' নামটি ব্যবহার করত। দলের সভাপতি ছিলেন খন্দকার আলী আব্বাস এবং সাধারণ সম্পাদক ছিলেন সাইফুল হক। ১৪ জুন, ২০০৪ সালে এই গ্রুপটি 'বাংলাদেশের ওয়ার্কার্স পার্টি' থেকে বেরিয়ে আসে। এরা আওয়ামী লীগের সাথে ঐক্যবদ্ধ যৌথ কর্মসূচির কৌশলের বিরোধিতা করে।
এই দলের গণসংগঠনসমূহ হচ্ছে বাংলাদেশ কৃষক শ্রমিক ইউনিয়ন, বিপ্লবী কৃষক সংহতি এবং শ্রমজীবী নারী মৈত্রী। দলটি প্রকাশ করে "জনগণতন্ত্র"।
শ্রমিক কৃষক সমাজবাদী দল
শ্রমিক কৃষক সমাজবাদী দল হচ্ছে বাংলাদেশের একটি ক্ষুদ্র মার্কসবাদী-লেনিনবাদী রাজনৈতিক দল। এটি ভারতের বিপ্লবী সমাজবাদী পার্টির সহানুভূতিতে তৎকালীন পূর্ব পাকিস্তানে ১৯৬৯ সালে গঠিত হয়।
এই দলের সাধারণ সম্পাদক ছিলেন নির্মল সেন। পার্টি প্রকাশ করতো "সমাজবাদী" পত্রিকা। এটি আরএসপি'র ঘনিষ্ঠ সম্পর্ক বজায় রেখে চলতো। এই দল বাম গণতান্ত্রিক ফ্রন্টের এবং ১১ দলের সদস্য ছিল। এই দলের ছাত্র সংগঠন ছিল সমাজবাদী ছাত্র জোট এবং কৃষি শ্রমিক সংগঠন ছিল ক্ষেতমজুর সভা। ২০০১ সালের নির্বাচনে এই দলের একমাত্র প্রার্থী ছিলেন নির্মল সেন।
বিহারি ভাষাসমূহ
বিহারী ভারতের বিহার রাজ্যে সাধারণভাবে ব্যবহৃত ভাষাসমূহকে বোঝানো হয়, যা পূর্বাঞ্চলীয় ভারতীয় ভাষাসমূহের পশ্চিমাঞ্চলীয় গোষ্ঠী পরিবারের অন্তর্ভুক্ত। ভারতের বিহার এবং প্রতিবেশী রাজ্যেসমূহে এই ভাষাসমূহে কথা বলা হয়। পাশাপাশি নেপালের কিছু অঞ্চলেও আঙ্গীকা, বাজ্জিকা, ভোজপুরি, মাগধী, এবং মৈথিলী ভাষা প্রচলিত। নেপালের মোট জনসংখ্যার ২১% আঙ্গীকা, বাজ্জিকা, ভোজপুরি, মাগধী, এবং মৈথিলী ভাষায় কথা বলে। এই ভাষার ভাষাভাষী এত সংখ্যক হওয়া সত্ত্বেও, (মৈথিলী ব্যতীত) এই ভাষাগুলি ভারতে সাংবিধানিকভাবে স্বীকৃত হয়নি। মৈথিলী ভাষা ২০০৩ সালে ভারতের সংবিধানের ৯২তম সংশোধনী মাধ্যমে তার সাংবিধানিক অবস্থা অর্জন করে। এমনকি বিহারেও, হিন্দি ভাষা শিক্ষা এবং সরকারী বিষয়গুলি জন্য ব্যবহৃত হয়।
বাংলাদেশের ইউনাইটেড কমিউনিস্ট লীগ
বাংলাদেশের ইউনাইটেড কমিউনিস্ট লীগ () হচ্ছে বাংলাদেশের একটি কমিউনিস্ট পার্টি। এটি ২০১৩ সালের এপ্রিলে বাংলাদেশের কমিউনিস্ট লীগ এবং বাংলাদেশের ওয়ার্কার্স পার্টি (পুনর্গঠন)-এর সমন্বয়ে ঢাকায় গঠিত হয়। মোশাররফ হোসেন নাননু হচ্ছেন দলের সাধারণ সম্পাদক; এছাড়াও আব্দুস সাত্তার, আজিজুর রহমান, রণজিৎ চট্টোপাধ্যায় ও আফসার আলী দলের সম্পাদকমণ্ডলীর সদস্য নির্বাচিত হন। উদ্বোধনী সম্মেলনে ১৯ সদস্যের কেন্দ্রীয় কমিটি নির্বাচন করা হয়। এই দলটি বাম গণতান্ত্রিক ফ্রন্টের সাথে ঐক্যবদ্ধভাবে কাজ করে।
গ্রীক জাতীয় ক্রিকেট দল
গ্রীস ক্রিকেট দল হল যারা আন্তর্জাতিক ক্রিকেট-এ গ্রীসের প্রতিনিধিত্ব করে। ১৯৯৫ সালে তার আইসিসি এর অনুমোদিত সদস্য হয়। ক্রিকেট খেলার সময় তাদের হেলাস বলা হয়। গ্রীস ক্রিকেট-এর পরিচালনসভা হল হেলেনিক ক্রিকেট ফেডারেশন।
গ্রীসে মূলত করফু দ্বীপে ক্রিকেট খেলা হয়। মত ১৪টি ক্লাবের ১১টি ক্লাব এই অঞ্চলের। হেইচসিএফ ক্রিকেট-কে করফু-এর বাইরে বিস্তৃত করার প্রয়াস চালাচ্ছে। ক্রিকেট গ্রীষ্মে করফু-তে অনেক বিদেশি দল আসে।
গ্রীক ক্রিকেট দল ১৯৯৯ সাল থেকে ২০০৫ সাল পর্যন্ত সকল ইসিসি আসর-এ অংশগ্রহণ করে। ১৯৯৯ সালে তারা স্বাগতিক হিসেবে এই টুর্নামেন্ট জয় করে। এই জয় তাদের ২০০০ ইউরোপীয় ক্রিকেট চ্যাম্পিয়নশিপ-এর দ্বিতীয় বিভাগ-এ খেলার যোগ্যতা এনে দেয়। সেবার ষষ্ঠ স্থানে থেকে তারা টুর্নামেন্ট শেষ করে। আবার ২০০৬ সালে তারা এই টুর্নামেন্ট-এ অংশ নেয়। কিন্তু সেবার তারা একটি বিতরকে জরিয়ে পরে। সেই টুর্নামেন্ট-এ গ্রুপ পর্বের ৩ ম্যাচ-এর সবকটি জিতে তারা ফেভারিট-এর স্বীকৃতি পায়। কিন্তু পরে দেখা যায় তারা দুজন অযোগ্য খেলোয়াড়-কে খেলায়। এ কারনে তাদের সকল জয় বাতিল করা হয়। তখন তারা ইসরায়েল-এর বিপক্ষে অষ্টম স্থান নিরধারনি ম্যাচ খেলতে আরএএফ লসিমাউথ-এ খেলতে যেতে অস্বীকৃতি জনায়, জদিও তারা জানত যে এতে তাদের টুর্নামেন্ট থেকে অবনমিত হতে হবে।
২০০৯ এর সেপ্টেম্বর-এ তারা করফুতে ২০০৯ ইউরোপিয়ান ক্রিকেট চ্যাম্পিয়নশিপ-এর পঞ্চম বিভাগ-এ অংশ নেয়। গ্রীস, জাতীয় দল ৫ ম্যাচের ৫ টিতেই জিতে সেই টুর্নামেন্ট জয় করে নেয়।
২০১৪ নিউজিল্যান্ড ক্রিকেট দলের ওয়েস্ট ইন্ডিজ সফর
নিউজিল্যান্ড ক্রিকেট দল পূর্ব-নির্ধারিত সময়সূচী মোতাবেক ২৯ মে, ২০১৪ তারিখ থেকে ৯ জুলাই, ২০১৪ তারিখ পর্যন্ত ওয়েস্ট ইন্ডিজ সফর করে। সফরে তারা ওয়েস্ট ইন্ডিজ ক্রিকেট দলের বিপক্ষে দুইটি টুয়েন্টি২০ আন্তর্জাতিক (টি২০আই) এবং তিনটি টেস্ট খেলায় প্রতিদ্বন্দ্বিতা করে।
গত ১২ বছরের মধ্যে বিদেশের মাটিতে শীর্ষ-৮ টেস্টভূক্ত দলের বিপক্ষে নিউজিল্যান্ড প্রথম টেস্ট সিরিজ জয়লাভ করে।
খেলা পরিচালনার জন্য নিম্নবর্ণিত কর্মকর্তাগণ দায়িত্ব পালন করেন:
অপারেশন বারবারোসা
১৯৪১ সালর ২২ জুন হিটলার অপারেশন বারবারোসা (German: "Fall Barbarossa", literally "Case Barbarossa") নামে পরিচিত সোভিয়েত রাশিয়া অভিযান শুরু করেছিলেন। এই অভিযানে উনিশটি পানৎজার ডিভিশন, ৩ হাজার ট্যাংক, ২৫০০ বিমান এবং ৭০০০ কামান অংশ গ্রহণ করে। ১৯৩৯ সালে অবশ্য রাশিয়া এবং জার্মানি একটি চুক্তি স্বাক্ষর করেছিলো। তারপরও দুইপক্ষের মধ্যে সন্দেহ ও অবিশ্বাস প্রচন্ডভাবে বিরাজ করছিলো। পরবর্তীতে তা যুদ্ধের রূপ ধারণ করে। আক্রমণের প্রথম দিনেই জার্মান বিমান বাহিনী ১ হাজার সোভিয়েত বিমান ধ্বংস করে দেয়। সোভিয়েত বাহিনীর প্রতিরোধ সত্ত্বেও যুদ্ধ শুরুর কয়েকদিনের মধ্যে জার্মান বাহিনী রাশিয়ার ৩০০ মাইল ভেতরে ঢুকে পড়ে। তারা সোভিয়েত ভূখণ্ডের বিস্তির্ণ এলাকা নিয়ন্ত্রণ নেয়ার পর মস্কো দখলের কাছাকাছি পর্যায়ে চলে গিয়েছিল। নাৎসী বাহিনী কয়েক মাসের মধ্যে কিয়েভ ও রস্তুভ-অন-ডনের মতো বিভিন্ন গুরুত্বপূর্ণ নগরী দখল করে নেয়। এখানে আরেকটি বিষয় উল্লেখ করা যেতে পারে, আর তা হলো, অপারেশন বারবারোসা শুরুর ঠিক ১২৯ বছর ১ দিন আগে নেপোলিয়ন বোনপার্ট রাশিয়া আক্রমণ করেছিলেন। তিনি এই অভিযানে সফল হতে পারেন নি একই ভাবে হিটলারের রাশিয়া অভিযানও ব্যর্থতার মধ্য দিয়েই শেষ হয়েছিলো।শীতকালে নাৎসী বাহিনীর শোচনীয় পরাজয় ঘটে।
একদল বয়োজ্যেষ্ঠ ব্যক্তি ভোর ৪ টায় ক্রেমলিন ওয়ালের সামনে দাঁড়িয়ে এক মিনিট নীরবতা পালন করেন। ১৯৪১ সালের ২২ জুন ভোর ৪টায় প্রথম জার্মান ট্যাংক সোভিয়েত সীমান্তে প্রবেশ করে।
ধোবি ঘাট (চলচ্চিত্র)
ধোবি ঘাট (ইংরেজি: Dhobi Ghat) ("মুম্বই ডায়েরিস" নামেও পরিচিত) ২০১০ সালের ভারতীয় নাট্য চলচ্চিত্র। পরিচালনা করেছেন কিরণ রাও, এবং এটি তার প্রথম চলচ্চিত্র পরিচালনা। চলচ্চিত্রটি প্রযোজনা করেছেন, রিলায়েন্স এন্টারটেইনমেন্ট, আমির খান প্রোডাকসন্স, শ্রী অনথাভিনায়ক সিনে ভিশন লিমিটেড। কিরণ রাও রচিত গল্পের চিত্রনাট্য লিখেছেন অনিল মেহতা। এই চলচ্চিত্রে অভিনয়ে ছিলেন, প্রিটিক বাব্বার, আমির খান, মনিকা দোগরা, এবং প্রধান চরিত্রে কৃটি মালহোত্রা। গুস্তাভো স্যানটাওলাল্লার সংগীত পরিচালনায় এই চলচ্চিত্রে রাউচি সাকামোটোর একটি গান অন্তর্ভুক্ত হয়েছে।চলচ্চিত্রের সঙ্গীত পরিচালনা করেছেন একাডেমি পুরস্কারবিজয়ী সুরকার গুস্তাভো স্যানটাওলাল্লার। সবগুলো গান শুধুমাত্র চলচ্চিত্রে অন্তর্ভুক্ত হয়েছে। এছাড়া "ধোবি ঘাট" চলচ্চিত্রের কোন সাউন্ডট্র্যাক বাজারে মুক্তি পায় নি।
ফায়ার (১৯৯৬-এর চলচ্চিত্র)
ফায়ার (হিন্দি: "Phāyar" फायर, ইংরেজি: Fire) ১৯৯৬ সালের ভারতীয় নাট্য চলচ্চিত্র। রচনা এবং পরিচালনা করেছেন দীপা মেহতা। অভিনয়ে ছিলেন, শাবানা আজমি এবং নন্দিতা দাস। ফায়ার মেহেতার "" প্রথম চলচ্চিত্র। "আর্থ" (১৯৯৮) এবং "" (২০০৫) এই চলচ্চিত্রের ধারাবাহিক পর্ব।The soundtrack of "Fire" was composed and performed by A. R. Rahman except for tracks "Ramayan" and "Allah Hu". "Julie's Theme" and "China Town" were added as bonus tracks and were not used in the movie. A. R. Rahman reused or reworked some of his acclaimed songs from "Bombay".
ইসরায়েল জাতীয় ক্রিকেট দল
ইসরায়েল ক্রিকেট দল হল যারা আন্তর্জাতিক ক্রিকেট-এ ইসরায়েল-এর প্রতিনিধিত্ব করে। ভৌগলিক দিক থেকে ইসরায়েল মধ্যপ্রাচ্য-এর অংশ হলেও ইসরায়েল ইউরোপীয় ক্রিকেট কাউন্সিল-এর সদস্য।
তারা নিয়মিত ইউরোপীয় ক্রিকেট চ্যাম্পিয়নশিপ-এ অংশ নেয় এবং বর্তমানে আইসিসি প্রণীত ইউরোপীয় দলগুলোর র‍্যাংকিং-এ ১২তম অবস্থানে রয়েছে। তারা আইসিসি-এর সহযোগী সদস্যপদ লাভ করে ১৯৭৪ সালে।
গল্প হলেও সত্যি
গল্প হলেও সত্যি ২০১৪ সালের একটি ভারতীয় বাংলা চলচ্চিত্র। শ্রী ভেঙ্কটেশ ফিল্মস প্রযোজিত এবং বিরসা দাশগুপ্ত পরিচালিত এই রহস্যকাহিনীমূলক চলচ্চিত্রে প্রধান চরিত্রে অভিনয় করেছেন মিমি চক্রবর্তী, সোহম চক্রবর্তী, রজতাভ দত্ত সহ আরো অনেকে। ৪ঠা জুলাই, ২০১৪ সালে চলচ্চিত্রটি মুক্তি পায়। ২০১২ সালের তামিল সিনেমা 'পিৎজা'-এর রিমেক এই চলচ্চিত্রটি। এর মিউজিক করেছেন ইন্দ্রদীপ দাশগুপ্ত।এই চলচ্চিত্রের দৃশ্যায়ণ মূলত পশ্চিমবঙ্গেই হয়। তবে ইতালিতেও এর দৃশ্যায়ণ হয়।
"আনন্দবাজার পত্রিকা" এই চলচ্চিত্রের রিভিউতে একে দেয় এবং অভিনয়, সঙ্গীতের প্রশংসা করে।
আমলাতন্ত্র
আমলাতন্ত্র (ইংরেজি: Bureaucracy) এমন এক শাসনব্যবস্থা যাতে স্থায়ী সরকারি কর্মকর্তারা দায়িত্ব বিভাজনের মাধ্যমে সরকারের সকল কর্মকাণ্ড পরিচালনা করে থাকে। আমলারা জনপ্রতিনিধি নয় বা ভোটের মাধ্যমে নির্বাচিত নয়। ফলে রাজনৈতিক সরকার পরিবর্তিত হলেও আমলারা পদ হারায় না। এই চারিত্র্যের কারণে আমলাতন্ত্রে সরকার পরিচালনার ধারাবাহিকতা স্বয়ংক্রিয়ভাবে সংরক্ষিত হয়।
আমলাতন্ত্রের আভিধানিক সঙ্গার্থ হলো: আমলা হচ্ছেন সরকারের অংশ যারা অনির্বাচিত। আমলাদের নীতিনির্ধারণ তৈরিকারক হিসেবেও আখ্যা দেয়া হয়। ঐতিহাসিকভাবে, আমলারা সরকারের বিভিন্ন প্রতিষ্ঠানের কর্মকাণ্ড নিয়ন্ত্রণ ও পরিচালনা করেন। যারা জনগণের ভোট দ্বারা নির্বাচিত নন। বর্তমান সময়ে, আমলাদের মাধ্যমে বিভিন্ন দেশের সরকারের বিভিন্ন কর্মকাণ্ডের বড় একটি অংশ পরিচালিত হয়।
আমলাতন্ত্রের ইংরেজি প্রতিশব্দ "বুরোক্রেসি"।, বুরোক্রেসির মূল উৎপত্তি ফরাসী শব্দ থেকে। ফরাসী বুরো (bureau') শব্দের অর্থ ডেস্ক বা অফিস। আর গ্রিক শব্দ κράτος "ক্র্যাটোস" – শাসন বা রাজনৈতিক শক্তি। ১৭শ শতাব্দীর মধ্যবর্ত্তী সময়ে ফরাসী অর্থনীতিবিদ জ্যাকুইস ক্ল্যদে ম্যারি ভিনসেন্ট দ্য গোউর্ন্যে প্রথম এই শব্দের প্রচলন করেন। তিনি স্যাটায়ার শব্দ হিসেবে এই শব্দের প্রচলন শুরু করেন। যদিও তিনি কখনই এই শব্দ লিখেন নি, কিন্তু তার লেখা এক চিঠিতে এই শব্দের ইঙ্গিত পাওয়া যায়।
১৮১৮ সালে প্রথম ইংরেজি ভাষাতে বুরোক্রেসি শব্দের ব্যবহারের প্রমাণ পাওয়া যায়।
লাবণী সরকার
লাবণি সরকার (ইংরেজি: Laboni Sarkar) একজন ভারতীয়-বাঙালি টেলিভিশন এবং চলচ্চিত্র অভিনেত্রী। তিনি এ পর্যন্ত বাংলা চলচ্চিত্রের পাশাপাশি তেলেগু চলচ্চিত্রেও অভিনয় করেছেন। তিনি ১৯৯৩-১৯৯৬ পর্যন্ত পরপর তিন বছর বাংলা চলচ্চিত্র সাংবাদিক সমিতি পুরস্কার অর্জনের মাধ্যমে একটি রেকর্ড স্থাপন করে।
লাবনী সরকার ১৯৬২ সালে কোলকাতায় জন্মগ্রহন করেন। তার পিতার নাম মুকুল কান্তি সরকার এবং মায়ের নাম কৃষ্ণা সরকার। লাবনী যাদবপুর বিশ্ববিদ্যালয় থেকে আন্তঃর্জাতিক সম্পর্ক বিষয়ে স্নাতক ডিগ্রি গ্রহন করেছেন।
১৯৯৪ সালে অময় রায়ের পরিচালিত "নবরূপা" চলচ্চিত্রে অভিনয়ের মাধ্যমে লাবনী সরকার অভিনয় জীবন শুরু করেন। তিনি টেলিভিশন সিরিজ এবং চলচ্চিত্রে নিয়মিত অভিনয় করে যাচ্ছেন। তিনি অন্তর্মহল নামে একটি গ্রুপ থিয়েটার প্রতিষ্ঠা করেছেন।
কিরণ জুনেজা
কিরণ জুনেজা অথবা কিরণ জোনেজা হলেন একজন অভিজ্ঞ ভারতীয় অভিনেত্রী। তিনি সাধারণত হিন্দি চলচ্চিত্রে কাজ করে থাকেন। তিনি বিখ্যাত চলচ্চিত্র নির্মাতা রমেশ সিপ্পি এর দ্বিতীয়তম স্ত্রী। তিনি ভারতের নয়া দিল্লির পাঞ্জাবি বাগ এলাকা থেকে এসেছেন এবং তার পিতা একজন ডাক্তার ছিলেন।
কিরণ ১৯৭০ দশকের প্রাথমিক দিকে ওয়েস্টন টিভিতে মডেলিং এর মাধ্যমে তার কর্মজীবন শুরু করেন। পরবর্তীতে তিনি ১৯৮৭ সালে "পথ ব্রেকিং" টেলিভিশন ধারাবাহিকে কাজ করেন; যেখানে তিনি বিরাওয়ালী চরিত্রে অভিনয় করেন। এছাড়াও তিনি জি টিভি এর জনপ্রিয় টেলিভিশন অনুষ্ঠান "সিন্দুর" এ অভিনয় করেন।
তার বলিউডের প্রথম চলচ্চিত্র ছিল ১৯৮৭ সালের মুজলিম; যেখানে তিনি জিতেন্দ্র এর বোনের চরিত্রে অভিনয় করেন।
ফেরদৌস আহমেদ অভিনীত চলচ্চিত্র
ফেরদৌস আহমেদ (জুন ৭, ১৯৭২) বিংশ শতাব্দীর শেষ দশকে আবির্ভূত একজন জনপ্রিয় বাংলাদেশী চলচ্চিত্র অভিনেতা। তাঁর অভিনীত প্রথম চলচ্চিত্র "বুকের ভিতর আগুন", এটি পরিচালনা করেছেন ছটকু আহমেদ। পাশাপাশি তিনি কলকাতার চলচ্চিত্রে অভিনয় করছেন নিয়মিত। "মিট্টি" নামে একটি বলিউড এর চলচ্চিত্রে তিনি অভিনয় করেছেন। ১৯৯৮ সালে তিনি খ্যাতিমান চলচ্চিত্রকার বাসু চ্যাটার্জি পরিচালিত হঠাৎ বৃষ্টি ছবিতে অভিনয় করে ব্যাপক জনপ্রিয়তা অর্জন করেন। চলচ্চিত্রে অভিনয়ের পাশপাশি তিনি মডেলিং, টিভি উপস্থাপনা ও টেলিভিশন নাটকে অভিনয় করেছেন।
ফেরদৌস ঢাকা বিশ্ববিদ্যালয় থেকে গণযোগাযোগ ও সাংবাদিকতা বিষয়ে পড়াশুনা করেছেন। তিনি ২০০৩ সালে ৯ ডিসেম্বর তানিয়া ফেরদৌসকে বিয়ে করেন। তাদের দুই সন্তান। ছেলে নুজহাত ফেরদৌস ও মেয়ে নুজরান ফেরদৌস।
চলচ্চিত্রে আসার আগে ফেরদৌস র‍্যাম্প মডেল হিসেবে কাজ করেছেন ফ্যাশন সেক্টরে। আন্তর্জাতিক ফ্যাশন ডিজাইনার বিবি রাসেলের হাত ধরে র‍্যাম্পে তার হাতেখড়ি। নব্বইয়ের দশকের শুরুতে বড় বড় বেশ কিছু ফ্যাশন শোর র্যা ম্পিংয়ে তিনি অংশ নেন। সুন্দর মুখাবয়বের সংঙ্গে পুরুষালী দৈহিক কাঠামো তাকে দর্শপ্রিয় করে তুলেছে। ২০১৫ সালে আরএফএল-এর ব্র্যান্ড এম্বাসেডর হন এবং তিনটি বিজ্ঞাপনে কাজ করেন।
বাংলাদেশের চলচ্চিত্র শিল্পে তাঁর অনবদ্য অভিনয়ের স্বীকৃতিস্বরূপ বাংলাদেশ সরকার তাঁকে চারবার জাতীয় চলচ্চিত্র পুরস্কারের শ্রেষ্ঠ চলচ্চিত্র অভিনেতার পুরস্কারে ভূষিত করেছে। এগুলো হচ্ছে হঠাৎ বৃষ্টি (১৯৯৮), গঙ্গাযাত্রা (২০০৯), কুসুম কুসুম প্রেম (২০১১), ও এক কাপ চা (২০১৪)।
ফেরদৌস অভিনীত সফল চলচ্চিত্রের মধ্যে হঠাৎ বৃষ্টি (১৯৯৮), চুপি চুপি (২০০১), প্রেমের জ্বালা (২০০২), বউ-শাশুড়ির যুদ্ধ (২০০৩), চন্দ্রকথা (২০০৩), ফুলের মত বউ (২০০৪), দুই নয়নের আলো (২০০৫), খায়রুন সুন্দরী (২০০৭), গোলাপী এখন বিলাতে (২০১০), গেরিলা (২০১১) অন্যতম।
জুন মালিয়া
জুন মালিয়া (অথবা জুন মাল্লিয়াহ অথবা জুনি মালিয়া) হলেনে একজন বাঙালী অভিনেত্রী। তিনি হলেন একজন লোকহিতৈষী ব্যক্তি এবং পশ্চিমবঙ্গ মহিলা কমিশনের একজন অন্যতম সদস্য।
অস্কার (দ্ব্যর্থতা নিরসন)
"অস্কার" বলতে হয়তোবা বোঝায়:
অস্কার দোস সান্তোস জুনিয়র
"অস্কার" দোস সান্তোস জুনিয়র (; জন্ম: ১৯৯১ সালে ৯ই সেপ্টেম্বর; আমেরিকানা, সাঁউ পাঁওলো, ব্রাজিল) হচ্ছেন ব্রাজিলীয় ফুটবলার যিনি বর্তমানে প্রিমিয়ার লীগ ক্লাব চেলসি ও ব্রাজিলের হয়ে খেলছেন। তিনি মূলত অ্যাটাকিং মিডফিল্ডার ও উইঙ্গার হিসেবে খেলে থাকেন।
সাঁউ পাঁওলোর হয়ে অস্কার তার খেলোয়াড়ি জীবনের সূচনা করেন, যেখানে তিনি ২০০৮ সালে ব্রাজিলীয় সিরি এ জিতেন। চুক্তিতে অনিয়মের জন্য সাঁউ পাঁওলোর বিরুদ্ধে কোর্টে যান, পরবর্তী তিন বছর তিনি ইন্টারনাসিয়নালে কাটান। জাতীয় দল ও ক্লাবের হয়ে সফলতার জন্য অস্কার ইংরেজ ক্লাব চেলসি ২০১২ সালে তাকে কিনে নেয়।
অস্কার ব্রাজিলের হয়ে অনূর্ধ্ব ২০ দলে খেলেছেন, এছাড়া তিনি ২০১২ অলিম্পিকের ফুটবল দলেও ছিলেন। ২০১১ সালের ২০ আগস্ট প্রথম খেলোয়াড় হিসেবে তিনি অনূর্ধ্ব বিশ বিশ্বকাপের ফাইনালে পর্তুগালের বিপক্ষে হ্যাট্রিক করেন। তিনি জাতীয় দলের হয়ে প্রথম আন্তর্জাতিক ম্যাচ খেলেন আর্জেন্টিনার বিপক্ষে। তিনি জাতীয় দলের হয়ে ব্রাজিলে হতে যাওয়া ২০১৪ ফিফা বিশ্বকাপের দলে জায়গা করে নিয়েছেন।
তার খেলার ধরন ও দক্ষতা ২০০৭ সালে ব্যালন ডি'অর জয়ী কাকার সাথে তুলনা করা হয়।
দ্য সাইলেন্স অব দ্য ল্যাম্বস (চলচ্চিত্র)
দ্য সাইলেন্স অব দি ল্যাম্বস () ১৯৯১ সালের আমেরিকান থ্রিলার, যেখানে চলচ্চিত্রের অপরাধ এবং ভৌতিক ধরার মিশ্রন ঘটেছে। যা টমাস হ্যারিসের হ্যানিবাল লেক্টারের দ্বিতীয় অংশ, ১৯৮৮ সালের একই নামের উপন্যাসের উপর ভিত্তি করে নির্মিত হয়েছে। জোনাথন ডেমি পরিচালিত এই চলচ্চিত্রের অভিযোজিত চিত্রনাট্য লিখেছেন টেড ট্যালি এবং অভিনয়ে ছিলেন জোডি ফস্টার, অ্যান্থনি হপকিন্স এবং স্কট গ্লেন। এটি একটি উজ্জ্বল মনোচিকিৎসক এবং স্বজাতীগ্রাসী ক্রমিক হত্যাকারী সংক্রান্ত চলচ্চিত্র।
চলচ্চিত্রে ক্লারিস স্টার্লিং একজন তরুণ মার্কিন এফবিআই শিক্ষানবিস, যিনি "বাফেলো বিল" নামে পরিচিত আরেকজন ক্রমিক হত্যাকারীকে কারারুদ্ধের বিষয়ে ড. লেক্টারের পরামর্শ নেন।
এফবিআই শিক্ষানবিশ ক্লারিস স্টার্লিং ড. হ্যানিবাল লেক্টারের সাথে সাক্ষাত করতে যায়। লেক্টার একজন প্রাক্তন মনোচিকিৎসক, যিনি একাধিক খুন করেছেন এবং নরখাদক হিসেবে কারাগারে যাবজ্জীবন সাজা ভোগ করছেন। এদিকে এফবিআই অনেকদিন ধরে খুনি বাফেলো বিলকে খুঁজছে। বিল খুন করার পর নিহতের গায়ের চাম,ড়া ছাড়িয়ে নিতেন। এফবিআই বিলকে ধরতে লেক্টারের সহায়তা আশা করে। বর্তমানে ইউ.এস. সিনেটরের মেয়েকে বন্দি করেছে বিল। স্টার্লিংআশা করে লেক্টার এই খুনির সম্পর্কে বিভিন্ন খবর দিতে পারবেন।
কিরণ রাও
কিরণ রাও (ইংরেজি: Kiran Rao) (জন্ম: ৭ নভেম্বর ১৯৭৩) একজন ভারতীয় চলচ্চিত্র প্রযোজক, চিত্রনাট্যকার, এবং পরিচালক।
কিরণ রাও ৭ নভেম্বর ১৯৭৩ সালে বেঙ্গালুরুর একটি রাজকীয় পরিবারে জন্মগ্রহণ করেন। তাঁর পৈতৃক পিতামহ জে. রামেশ্বর রাও ছিলেন একজন । তিনি কলকাতায় বেড়ে ওঠেন, যেখানে তিনি এবং উপস্থিত ছিলেন। ১৯৯২ সালে তাঁর বাবা কলকাতা ছেড়ে যাবার সিদ্ধান্ত নেওয়ায় তিনি মুম্বইয়ে স্থানান্তরিত হন। তিনি ১৯৯৫ সালে অর্থনীতি বিষয়ে স্নাতক করেন, মুম্বইয়ের থেকে। তিনি দুই মাসের জন্যে সোফিয়া পলিটেকনিকে সামাজিক যোগাযোগ মাধ্যমে কাজ করেন, কিন্তু তারপর দিল্লি চলে যান। তিনি নয়া দিল্লির থেকে স্নাতোকোত্তর সম্পন্ন করেন। বলিউড অভিনেত্রী অদিতি রাও হায়দারি তাঁর প্রথম মাতৃক চাচাত বোন।
নরম্যান্ডি অবতরণ
নরম্যান্ডি অবতরণ, কোড নাম অপারেশন নেপচুন, (বলা হয় ডি-ডে) দ্বিতীয় বিশ্বযুদ্ধের অপারেশন ওভারলর্ডের আওতায় ৬ জুন, ১৯৪৪ সালে মিত্র পক্ষের নরম্যান্ডি আক্রমণ-এর সময় অবতরণ অপারেশনকে বোঝায়।
লক্ষ্য জার্মানির দখল দ্বারিত্ব থেকে ফ্রান্সকে মুক্ত করা। আক্রমণের ইতিহাসে পৃথিবীর সব চাইতে বড় উভচর আক্রমণ এটি। যার গোপন পরিকল্পনা এবং প্রস্তুতি শুরু হয়েছিল ১৯৪৩ সালের শুরুর দিকে। ফ্রান্স এর এই উপকূল বর্তি এলাকায় আধিপত্য বজায় রাখতে হিটলার তার সামরিক বাহিনির সব থেকে চৌখুস এবং দ্বিতীয় বিশ্বযুদ্ধের নাম করা ফিল্ড মার্শাল Erwin Rommel কে কমান্ডের দায়িত্ব দিয়েছিলেন। শেষ পর্যন্ত পারেননি তিনি আধিপত্য ধরে রাখতে মিত্র পক্ষের যৌথ বাহিনির কাছে তার পরাজয় বরন করতে হয়েছিল। ১,৫৬,০০০ আমেরিকান ব্রিটিশ ও কানাডিয়ান যৌথবাহিনি ফ্রান্সের নরম্যান্ডি অঞ্চলের উপকূলে ৫০ মাইল দীর্ঘ একটি সৈকতের উপরে ৫ টি ভাগে ভাগ হয়ে অবতরন করে । অগাস্ট ১৯৪৪ শেষ দিকে উত্তর ফ্রান্স মিত্র বাহিনির দখলে আসে । জার্মানরা পরাজিত হতে শুরু করে বসন্তের শেষ দিকে ফ্রান্স শত্রু মুক্ত হয় । ইউরোপ জয় শুরু হয়ে ছিল নরম্যান্ডির এই জয় দিয়ে।
জিরো ডিগ্রী
জিরো ডিগ্রী অনিমেষ আইচ পরিচালিত ২০১৫ সালের একটি বাংলা চলচ্চিত্র। প্লে হাউস প্রোডাকশনস্-এর ব্যানারে জনপ্রিয় নাট্যাভিনেতা ও পরিচালক মাহফুজ আহমেদ "জিরো ডিগ্রী"র প্রযোজনা করেছেন। এতে অভিনয় করেছেন মাহফুজ আহমেদ, জয়া আহসান, দিলরুবা ইয়াসমিন রুহি, ইফতেখার জাইব, মীর রাব্বি, রনন রয়, তারিক আনাম খান, টেলিসামাদ, ইরেশ যাকের, লায়লা হাসান, শিরিন আলম প্রমুখ। রুহী এই চলচ্চিত্রে পাঁচ রূপে আবির্ভূত আসবেন।
১৮ই এপ্রিল, ২০১৪ সালে এই চলচ্চিত্রের দৃশ্যায়নের কাজ শেষ হয় এবং ২০১৫ সালের ৬ই ফেব্রুয়ারি এটি মুক্তি পায়।
অমিত ও নীরার একমাত্র সন্তান অর্ক। সাধারণ সুখী জীবন তাদের। অমিত একটি টেলিকমিউনিকেশন কোম্পানিতে ও নীরা বেসরকারি সংস্থায় চাকরি করে। অফিসের কাজের জন্য প্রায়শই নীরাকে বিদেশে যেতে হয়।
কিন্তু নীরা একবার বিদেশে গিয়ে আর ফিরে আসে না। সে অমিততে ফোনে জানায় যে একজন নব্য রকস্টার মুশফিককে বিয়ে করে এখন থেকে সেখানেই থাকবে। অমিত ব্যাপারটিকে মেনে নিতে পারে না, সে ভেঙে পড়ে। এরই মধ্যে সড়ক দুর্ঘটনায় অর্ক নিহত হয়। অমিত মানসিক ভারসাম্যহীন হয়ে পড়ে।
এদিকে গ্রামের প্রভাবশালী ব্যাক্তিত্ব মন্দ-স্বভাবধারী পাটোয়ারী। সে সুন্দরী মহিলা বিয়ে করে দিনকয়েক পরে ছেড়ে বা মেরে ফেলতেন। এসবের প্রতি বিরূপ হয়ে তার স্ত্রী তাদের মেয়ে সোনিয়াকে কিছু টাকা দিয়ে ঢাকা পাঠিয়ে দেন। কিন্তু আশামত সব হয়ে ওঠে না। সে এক পর্যায়ে আত্মহত্যা করতে গেলে ওয়াহেদ নামের এক কবি তাকে আটকায়। তাদের মধ্যে সম্পর্ক সৃষ্টি হয়।
কিন্তু প্রকৃত অবস্থায় ওয়াহেদ এক নারী-ব্যবসায়ী। সে টাকার বিনিময়ে সোনিয়াকে বিক্রি করে দেয়। সে ধর্ষণের শিকার হয় এবং মানসিক ভারসাম্য হারিয়ে ফেলে। সেও অমিতের ঐ হাসপাতালেই ভর্তি হয়।
এখানেই তাদের পরিচয় হয়। সেখান থেকে তারা নিজ নিজ প্রতিশোধ নিতে প্রস্তুত হয়। সোনিয়া খুঁজবে ওয়াহেদকে আর অমিত খুঁজবে নীরাকে। এদিকে নীরা ও মুশফিকের মধ্যেও দাম্পত্য কলহ সৃষ্টি হয়। এভাবেই গল্প এগিয়ে যায়।চলচ্চিত্রের বেশিরভাগ অংশের দৃশ্যই ঢাকা ও এর আশেপাশে ধারণ করা হয়। তবে কিছু অংশ সিঙ্গাপুরেও ধারণ করা হয়।
এপ্রিলে দৃশ্যায়নের কাজ শেষ হওয়ার পরেই শুরু হয় শুটিং-পরবর্তী কাজ। এর কারিগরি দিকে যথেষ্ট প্রযুক্তির ব্যবহার করা হয়েছে।
২৩ নভেম্বর ২০১৪ ছবিটি সেন্সর ছাড়পত্র লাভ করে ।
"দৈনিক মানবকণ্ঠ" তাদের রিভিউতে বলে, পরিচালক সীমিত বাজেটের মধ্যে থেকে তাঁর সর্বোচ্চ চেষ্টা করেছেন। তবে তারা কাহিনীগত ত্রুটিকে চিহ্নিত করেন। সব মিলিয়ে তারা অনিমেষকে ১০০তে ৯৯ দেয়া যেতে পারে বলে মতপ্রকাশ করে। চলচ্চিত্রের রিভিউতে "সময় নিউজ" মিশ্র সমালোচনা করে। দর্শকের মতামত তুলে ধরে তারা একে 'উপভোগ্য' ও 'অশ্লীল' দুই-ই বলে। "দৈনিক যুগান্তর" এই চলচ্চিত্রের ব্যাপক সমালোচনা করে একে "যুব সমাজ নষ্ট করার ছবি" বলে অভিহিত করে এবং চলচ্চিত্রবোদ্ধাদের উদ্ধৃতি দিয়ে বলা হয় এই ধরণের চলচ্চিত্রের ফলে অশ্লীলত পুনরায় জেঁকে বসতে পারে। "বাংলানিউজ ২৪" চলচ্চিত্রটি দেখতে গেলে পয়সা উসুল হবে বলে মন্তব্য করে।
আমুনেত
আমুনেত বা "আমোনেত" হলেন প্রাচীন মিশরীয় ধর্মের অন্যতম আদিম দেবী। তিনি অগদোয়াদ এর একজন সদস্য এবং আমুন-এর সঙ্গী।
তাঁর নামের অর্থ হল "গোপন স্ত্রীমূর্তি" এবং এই নামটি আসলে দেবতা আমুনের নামের স্ত্রী-সংস্করণ মাত্র। সম্ভবত তিনি আলাদা কোনো দেবী ছিলেন না, কারণ তাঁর ও আমুনের প্রথম উল্লেখ পাওয়া যায় একই সাথে, যুগ্ম দেবতা হিসেবে।
কিন্তু দ্বাদশ রাজবংশের সময় (আঃ ১৯৯১-১৮০৩ খ্রিঃ পূঃ) তাঁর পূজা আমুনের অন্য স্ত্রী মুতের ক্রমবর্ধমান প্রভাবে গুরুত্ব হারিয়ে ফেলে। যদিও এককভাবে থীবস্ নগরে তিনি আমুনের স্ত্রী এবং ফ্যারাওয়ের রক্ষাকর্ত্রী হিসেবে পূজিতা হতে থাকেন।
আমুনের পূজাস্থল কার্নাকে আমুনেতের সেবায় পুরোহিতদের নিয়োগ করা হত। সেদ উৎসব প্রভৃতি রাজকীয় আড়ম্বরেও তাঁর ভূমিকা ছিল। আমুনেতকে লাল মুকুট পরিহিতা ও প্যাপিরাসের একটি দণ্ডধারিণী রূপে কল্পনা করা হত।
পরবর্তী নথিসমূহে আমুনেতকে নেথ দেবীর সাথে এক হিসেবে বর্ণনা করা হতে থাকে, যদিও টলেমাইক যুগ (৩২৩-৩০ খ্রিঃ পূঃ) পর্যন্ত তিনি একজন বিশিষ্ট দেবী হিসেবে পূজিত হতেন।
আঞ্চলিক কোডের তালিকা, অ্যারিজোনা
এটি অ্যারিজোনার টেলিফোন অঞ্চলের কোডের তালিকা।
ডানদিকের মানচিত্রটিতে ক্লিক করতে পারেন, আপনি যেকোন অঞ্চলে ক্লিক করার মাধ্যমে ঐ কোডের অঞ্চলনির্ভর কোডের অংশে চলে যেতে পারবেন।
৬০২ - ফিনিক্স এর মূল শহর, আহওয়াটুকে ও শহরের কিছু পশ্চিমাংস বাদে।
৫২০ - টুসন, নোগালেস, অ্যারিজোনাদনোগালেস, কাসা গ্র্যান্ডে ও টম্বস্টন, অ্যারিজোনাকম্বস্টন সহ দক্ষিণ অ্যারিজোনা]।
৪৮০ - ম্যারিকোপা প্রদেশ ও পিনাল প্রদেশের কিছু অংশ, ফিনিক্সের পূর্বাংশের শেষ সীমানা এবং আহওয়াটুকের ফিনিক্সের প্রতিবেশী অঞ্চল। এরমধ্যে মেসা, স্কটসদালে, টেম্পে, চান্ডলার, গিলবার্ট, কুইন ক্রিক, সান টান ভ্যালি, অ্যাপাখে জংশন ও ফাউন্টেন হিলস রয়েছে।
৬২৩ - ম্যারিকোপা প্রদেশ, ফিনিক্সের পশ্চিমের শেষ সীমানা ও শহরের কিছু পশ্চিমাংস। এরমধ্যে, গ্লেন্ডালে, গুডইয়ার, য়াভোনদালে, টল্লেসন, বাকআই, সান সিটি ও পিওরিয়া রয়েছে।
৯২৮ - উত্তর ও দক্ষিণ অ্যারিজোনা। এরমধ্যে ইউমা, ফ্ল্যাগস্টাফ, গ্রান্ড ক্যানিয়ন, পায়সন, প্রেসকট, লেক হাভাসু সিটি, বুলহেড সিটি ও কিংম্যান রয়েছে।
-মূলত, অ্যারিজোনার মাত্র একটি আঞ্চলিক কোড রয়েছেঃ ৬০২।
-১৯৯৫ সালে, অ্যারিজোনা দুটো আঞ্চলিক কোডে বিভক্ত হয়ে যায়। ম্যারিকোপা প্রদেশ আগের ৬০২ কোডেই থাকে, এবং বাকি অঞ্চল ৫২০ কোড লাভ করে।
-১৯৯৯ সালে, ম্যারিকোপা প্রদেশ আবারও ৬০২, ৪৮০ ও ৬২৩ কোডে বিভক্ত হয় (বর্ণনার জন্য উপর্যুক্ত অংশ দেখুন)।
-২০০১ সালে ম্যারিকোপা প্রদেশের বহিঃপ্রদেশ উত্তর ও দক্ষিণে অর্ধখন্ডিত হয়। দক্ষিণ পাশ ৫২০ কোডটিই ধারণ করে, এবং উত্তরাংশ ৯২৮ কোডলাভ করে।
হালালগুগলিং
হালাল গুগলিং (, ) হল একটি ইসলামিক ইন্টারনেট সার্চ ইঞ্জিন যেটি প্রধানত মুসলিম ব্যবহারকারীদের জন্য তৈরি করা হয়েছে। এটি এমন অনুসন্ধান ফলাফল বা সার্চ রেজাল্ট প্রদান করে যেগুলো হালাল বা ইসলামিকভাবে বৈধ এবং ইসলামিক শরিয়াহ অনুসারে হারাম হিসেবে চিহ্নিত পেজসমূহ ফিল্টার করতে চেষ্টা করে। এটি গুগল এবং বিং এর মত সার্চ ইঞ্জিনসমূহ থেকে অনুসন্ধান ফলাফল সংগ্রহ করে এবং ব্যবহারকারীদের কাছে শুধুমাত্র হালাল অনুসন্ধান ফলাফলসমূহ প্রদর্শন করে|
জাতীয় অধ্যাপকবৃন্দের তালিকা
জাতীয় অধ্যাপক বাংলাদেশের বিশেষ রাষ্ট্রীয় সম্মাননা যা বাংলাদেশ সরকার কর্তৃক শিক্ষা, জ্ঞান-বিজ্ঞান এবং গবেষণার জন্যে দেশের বিশিষ্ট পণ্ডিত, চিন্তাবিদ এবং শিক্ষকগণকে প্রদান করা হয়। স্বাধীনতার পর ১৯৭৫ সাল থেকে এই সম্মাননা প্রবর্তিত হয়ে আসছে। সর্বপ্রথম ১৯৭৫ সালের ১৭ মার্চ জাতীয় অধ্যাপক পদে জয়নুল আবেদীন, আবদুর রাজ্জাক এবং কাজী মোতাহার হোসেনকে নিয়োগ দেয়া হয়।
আনুকেত
মিশরের পুরাণে আনুকেত (অন্য বানান- আঙ্কেত, গ্রিকে আনুকিস) হলেন নীল নদের ব্যক্তিরূপ এবং ঐ নদের দেবী। তাঁকে মানা হত মিশরে নীল নদের প্রবাহের আরম্ভে এলিফ্যান্টাইন নামক স্থানে এবং নুবিয়ার সংলগ্ন অঞ্চলগুলিতে।
আনুকেত, দেবতা খ্‌নুম এবং দেবী সাতেত একত্রে একটি দৈবী ত্রয়ী গঠন করতেন। ধারণা করা হয় সাতেত তাঁর বোন, ও খ্‌নুম তাঁর সম্ভাব্য পতি। আনুকেতকে পালকনির্মিত একটি মুকুট পরিহিতা নারী হিসেবে কল্পনা করা হত, যে বৈশিষ্ট্যটিকে অধিকাংশ বিশেষজ্ঞ নুবিয়ার সংস্কৃতির প্রভাব বলে মনে করেন। তাঁর প্রতীকী পবিত্র পশু হল গ্যাজেল।
সেহেইল দ্বীপে তাঁর উদ্দেশ্যে একটি মন্দির নির্মিত হয়। উদ্ধার করা অনুলিপি থেকে জানা যায় ঐ স্থানে ত্রয়োদশ রাজবংশের ফ্যারাও তৃতীয় সোবেখোতেপের আমলে আনুকেতের উদ্দেশ্যে একটি বেদী তথা তীর্থক্ষেত্র বানানো হয়েছিল। এর অনেক পরে, অষ্টাদশ রাজবংশের রাজত্বকালে দ্বিতীয় আমেনহোতেপ দেবীর উদ্দেশ্যে একটি পূর্ণাঙ্গ মন্দির উৎসর্গ করেন।
নতুন রাজ্য চলাকালীন এলিফ্যান্টাইনে আনুকেতের বার্ষিক অর্চনার অঙ্গ ছিল নদীর পাড় বরাবর একটি শোভাযাত্রা। প্রাপ্ত অনুলিপি থেকে এই সময়ে অনুষ্ঠিত আনুকেত ও খ্‌নুম দেবতার পূজার বিবরণ পাওয়া যায়।
প্রথাগতভাবে নীল নদের বাৎসরিক বন্যা আরম্ভের সময় আনুকেতের উৎসব শুরু হত। নীলকে তার জীবনদায়ী জলের জন্য ধন্যবাদ জানাতে এবং দেবী আনুকেতের কৃপায় লব্ধ উর্বর পলিমাটির প্রতিদান দেওয়ার জন্য সেদিন লোকে পয়সা, সোনার জিনিসপত্র, গয়নাগাটি আর অন্যান্য মূল্যবান উপহার নদীর জলে বিসর্জন দিত। মিশরের অনেক অঞ্চলে কয়েক প্রজাতির মাছ পবিত্র বলে সেগুলো খাওয়ার উপর যে নিষেধাজ্ঞা ছিল তা এই সময় নাগাদ উঠে যায়। বলা হয় নীল নদের বাসিন্দা যে কোনো মাছ দেবী আনুকেতের প্রতীক এবং তা খাওয়া প্রকৃতপক্ষে দেবীর অর্চনারই অঙ্গ।
২০১৪ ফিফা বিশ্বকাপ বাছাইপর্ব
২০১৪ ফিফা বিশ্বকাপ বাছাইপর্ব ছয়টি ফিফা কনফেডারেশন কর্তৃক আয়োজিত ফিফা বিশ্বকাপ প্রতিযোগিতার সিরিজ। ৩২টি দল ২০১৪ সালে ব্রাজিলে অনুষ্ঠিতব্য ফিফা বিশ্বকাপ ফুটবলে অংশগ্রহণ করবে। তন্মধ্যে, স্বাগতিক ব্রাজিল ফুটবল দলের জন্য একটি স্থান সংরক্ষিত রয়েছে। বাদবাকী ৩১ দলের স্থান নিশ্চিতকরণে বাছাইপর্বের আয়োজন করা হয়। ছয়টি ফিফা কনফেডারেশনের ২০৭টি দল প্রতিদ্বন্দ্বিতা করে। ঐ কনফেডারশন থেকে সর্বাধিক সফল দলগুলোকে নির্ধারণ করা হয়েছে। খুবই সীমিত পরিসরে বাছাইপর্ব সম্পন্নের লক্ষ্যে আন্তঃকনফেডারেশনের মধ্যে স্থান-নির্ধারণী খেলার আয়োজন করতে হয়েছে। ভুটান, ব্রুনেই, গুয়াম ও মৌরতানিয়া বাছাইপর্বে অংশগ্রহণ করেনি। দক্ষিণ সুদান ফিফায় যোগদান করলেও অংশ নেয়নি। বাছাইপর্বে সর্বমোট ৮২০টি খেলা অনুষ্ঠিত হয়। ৮২৪টি খেলা আয়োজনের কথা থাকলেও বাহামা ও মৌরিতাস নাম প্রত্যাহার করায় ৮২০টি খেলা আয়োজন করতে হয়েছে। ১৫ জুন, ২০১১ তারিখে মন্তেসেরাত ও বেলাইজের মধ্যকার খেলার মাধ্যমে ২০১৪ সালের ফিফা বিশ্বকাপ বাছাইপর্বের উদ্বোধন ঘটে। বেলিজিয়ান স্ট্রাইকার ডিওন ম্যাককলে প্রথম গোলটি করেন। ২০ নভেম্বর, ২০১৩ তারিখে জর্দানকে হারিয়ে উরুগুয়ে বিশ্বকাপের চূড়ান্তপর্বে অংশ নেয়ার যোগ্যতা অর্জন করে। ফিফা র‌্যাঙ্কিংয়ের শীর্ষ ২৪ দলের মধ্যে ২৩টি দলই চূড়ান্ত পর্বে অংশ নিচ্ছে।
নির্বাহী কমিটি ২০১৪ ফিফা বিশ্বকাপের প্রাথমিক ড্রয়ের তারিখ পরিবর্তনের সিদ্ধান্ত অনুমোদন করে। এরফলে অতীতের প্রতিযোগিতাগুলোর চেয়ে ছয় মাস পূর্বেই তা অনুষ্ঠিত হয়। এছাড়াও, কনফেডারেশনগুলো তাদের সুবিধাজনক সময়ে প্রতিযোগিতা আয়োজনের বিষয়টিও অনুমোদ করে। ৩০ জুলাই, ২০১১ তারিখে ব্রাজিলের রিও দি জেনিরোর মারিনা দ্যঁ গ্লোরিয়ায় বিশ্বকাপ বাছাইপর্বের ড্র অনুষ্ঠিত হয়।
২০১৪ বিশ্বকাপের জন্য কনফেডারেশনগুলোয় নিম্নবর্ণিত দলের সংখ্যা নির্ধারণ করা হয়।
উয়েফা ও কাফের নির্দিষ্টসংখ্যক দল নির্ধারণ করা থাকলেও অন্যান্য কনফেডারেশনগুলোকে এএফসি’র ৫ম স্থান অধিকারী দল বনাম কনমেবলের ৫ম স্থান অধিকারী দল ও কনকাকাফের বনাম ওএফসি’র ১ম স্থান অধিকারী দলের মধ্যকার খেলার ফলাফলের উপর নির্ভর করতে হয়। ড্রয়ের মাধ্যমে চার দলকে প্রতিযোগিতায় অংশগ্রহণ করতে হয়।
ব্রাজিল জাতীয় ক্রিকেট দল
ব্রাজিল ক্রিকেট দল আন্তর্জাতিক ক্রিকেটে ব্রাজিলের প্রতিনিধিত্ব করছে। তারা ২০০২ সালে আইসিসি অনুমোদিত সদস্যপদের মর্যাদা লাভ করে। ক্রিকেট ব্রাজিল সাবেক ভারতীয় টেস্ট ক্রিকেটার অশোক গান্দোত্রাকে তাদের একজন সদস্য হিসেবে অন্তর্ভুক্ত করে।
২০০২ সালে ব্রাজিল আইসিসির সদস্যপদ লাভ করে। ব্রাজিল প্রথম আন্তর্জাতিক ম্যাচ খেলে ২০০৬ সালে, আমেরিকান্স চ্যাম্পিয়নশিপে বিভাগ তিনে তারা সুরিনামের বিপক্ষে খেলে।
অক্সফোর্ড ইংরেজি অভিধান
দি অক্সফোর্ড ইংরেজি অভিধান (ইংরেজি: The Oxford English Dictionary) (OED), অক্সফোর্ড ইউনিভার্সিটি প্রেস কর্তৃক প্রকাশিত, ইংরেজি বর্ণনামূলক অভিধান। পাশাপাশি অন্যান্য বৈচিত্রের মাধ্যমে ইংরেজি ব্যবহারের বর্ণনা দিয়ে থাকে এই অভিধান। এটি ইংরেজি ভাষার ঐতিহাসিক উন্নয়নের পথচিহ্ন যা পণ্ডিত এবং একাডেমিক গবেষকদের জন্যে প্রামাণিক তথ্য প্রদানের কাজ করে থাকে।
দ্য হান্ড্রেড: এ র‍্যাঙ্কিং অব দ্য মোস্ট ইনফ্লুয়েনশিয়াল পারসনস্ ইন হিস্টরি
দ্য হান্ড্রেড: এ র‍্যাঙ্কিং অব দ্য মোস্ট ইনফ্লুয়েনশিয়াল পারসনস্ ইন হিস্ট্রি (ইংরেজি: The 100: A ranking of the most Influencial persons in History) বা (বাংলা: ১০০: ইতিহাসের সবার্ধিক প্রভাবশালী ব্যক্তিগণের তালিকা) মাইকেল এইচ. হার্ট রচিত ১৯৭৮ সালে প্রকাশিত এবং ১৯৯২ সালে পুণর্মূদ্রিত গ্রন্থ। এটি হার্ট বিবেচিত ১০০ জনের একটি র‍্যাঙ্কিং, হার্টের মতে, যারা মানব ইতিহাসকে সবচেয়ে বেশি প্রভাবিত করেছেন।
হার্ট এর তালিকায় প্রথম ব্যক্তি হলেন ইসলামের পয়গম্বর মুহাম্মাদ, যা কিছুটা বিতর্কসৃষ্টিকারী নির্বাচন। হার্ট জাহির করেন, মুহাম্মাদ ছিলেন ধর্মীয় এবং ধর্মনিরপেক্ষতা উভয়ক্ষেত্রেই "সর্ব্বোচ্চ সফল" ব্যক্তি। তিনি বিশ্বাস করতেন যে, ইসলামের উন্নয়নে মুহাম্মাদের ভূমিকা অনেক বেশি প্রভাবশালী ছিলো খ্রিস্টধর্ম বিকাশে যিশুর সহযোগিতার চেয়ে। তিনি সেন্ট পলের খ্রিস্টান উন্নয়নকে বিশেষায়িত করেছেন, যিনি এর প্রচারের কেন্দ্রগত ভূমিকা পালন করেন।
১৯৯২ সালের পুণর্মূদ্রণে সাম্যবাদ সম্পর্কিত ব্যক্তিত্বের পদাবনতি অন্তর্ভুক্ত হয়, যেমন ভ্লাদিমির লেনিন এবং মাও সে তুং, এবং মিখাইল গর্বাচেভের একটি ভূমিকা অন্তর্ভুক্ত করেন। হার্ট সংখ্যায় স্থান নেন এবং উইলিয়াম শেকসপিয়রের জন্য প্রতিস্থাপিত করেন। হার্ট এছাড়াও আর্নেস্ট রাদারফোর্ডের সাথে নিলস বোর এবং অঁতোয়ান অঁরি বেক্যরেলকে প্রতিস্থাপিত করেন। এইভাবেই প্রথম সংস্করণের ত্রুটি সংশোধণের মাধ্যমে পুণর্মূদ্রণ সংস্কার করা হয়। এছাড়াও পাবলো পিকাসোর পরিবর্তে হেনরি ফোর্ড "অনারারি উল্লেখ" তালিকায় যুক্ত হন। অবশেষে, বিভন্ন ব্যক্তির পুণতালিকায়ন করা হলেও , শীর্ষ দশ তালিকাভুক্ত কোন ব্যক্তির অবস্থান পরিবর্তিত করা হয় নি।
হার্ট, ১৯৯৯ সালে আরেকটি বই লেখেন, "এ ভিউ প্রম দ্য ইয়্যার ৩০০০" শিরোনামে। মোটামুটিভাবে ওই তালিকার প্রায় অর্ধেক, ২০০০-৩০০০ পযর্ন্ত কাল্পনিক ব্যক্তি, তবে বাকিরা প্রকৃত ব্যক্তি। যা পুনরায় তালিকায়নরে মাধ্যমে বেশিরভাগই ১৯৯২ সংস্করণ থেকে অর্ন্তভূক্ত হয়েছিলো।
নবী
নবী বলতে সেসব ব্যক্তিকে বোঝানো হয় যারা দাবি করেন যে ঈশ্বরের সাথে তাদের প্রত্যক্ষ বা পরোক্ষভাবে যোগাযোগ বা বার্তা বিনিময় হয়েছে। তারা নিজেরা যে সকল শিক্ষা লাভ করেন তা নিঃস্বার্থভাবে অন্যান্য লোকদের মাঝে বিলিয়ে দেন। নবিদের অধিকাংশই মানুষকে সুসংবাদ অথবা সতর্কবার্তা প্রদান করেন। নবীগণ যে বার্তা লাভ করেন তাকে নবুয়াত বলা হয়।
ইহুদি ধর্ম, খ্রিস্টধর্ম, ইসলাম, মরমনবাদ, জরথ্রুস্ত্রবাদ, এবং অন্যান্য ধর্মে নবিগনের কথা উল্লেখ করা হয়েছে। 
আব্রাহামিক ধর্মসমুহে, দুই ধরনের নবির কথা উল্লেখ করা হয়েছে। এরা হলেন প্রধান নবী এবং অপ্রধান নবী। প্রধান নবীগণ মানুষকে বিভিন্ন রকমের শিক্ষা প্রদান করে থাকেন। অপরদিকে, অপ্রধান নবীগণ পূর্বের নবীগণের শিক্ষাকেই পুনঃবাস্তবায়ন করেন।
পবিত্র কোরআন শরীফে নবিদের কথা উল্লেখ করা হয়েছে। মুসলমানরা বিশ্বাস করে হযরত আদম (আঃ) প্রথম এবং হযরত মুহাম্মাদ (সাঃ) সর্বশেষ ও সর্ব শ্রেষ্ঠ নবী। যে আল্লাহর থেকে প্রেরিত হয়ে মানব জাতীর কল্যাণের জন্য বা সত্য পথে পরিচালিত করার জন্য যারা আগমন করেছিলেন তাদেরকে নবী হিসেবে গন্য করা হয়।
ইসলামী ধর্মমত অনুসারে সৃষ্টির আদি থেকে আল্লাহ যত নবী-রাসূল প্রেরণ করেছেন তাদের সবাইকেই আল্লাহ তার একাত্মবাদ প্রচারের জন্য এবং মানুষের জীবন বিধান হিসেবে দ্বীন ইসলাম প্রতিষ্ঠার জন্যই পাঠিয়েছেন। আল্লাহর সব নবী-রাসূলই ছিল আল্লাহর একাত্মবাদে দৃঢ় বিশ্বাসী ও আল্লাহর কাছে আত্মসমর্পণকারী। আর যেহেতু আল্লাহর কাছে গ্রহণযোগ্য দ্বীন একমাত্র ইসলাম তাই আল্লাহর সব নবী-রাসূলের ধর্মই ইসলাম এবং তারা সবাই মুসলমান। আল্লাহ কোরআনে বলেছেন, 
পবিত্র কুরআন শরীফে মাত্র ২৫ জন নবীর কথা উল্লেখ আছে । তবে পৃথিবীতে ১২৪০০০ ( এক লক্ষ চব্বিশ হাজার) নবী এসেছিল বা আবার কিছু ইসলামিক দার্শনিকরা মনে করেন ২২৪০০০ নবীর আগমন হয়েছিল কিন্তু এর সঠিক তথ্য শুধু মাত্র আল্লাহ জানেন। কুরআনে বলা হয়েছে বিভিন্ন সময়ে বিভিন্ন গোত্রের জন্য আল্লাহ এক বা একাধিক নবী প্রেরণ করতেন। এবং হযরত মুহাম্মাদ (সাঃ)কে সমগ্র মানব জাতির জন্য শেষ নবী হিসেবে প্রেরণ করা হয়েছিল। বিশ্বাস করা হয় সব নবীদের বার্তা একই ছিল। মুসলমানগণ বিশ্বাস করে ঈসা(আঃ) আল্লাহর পুত্র নন বরং তিনি আল্লাহর রসূল।
কুরআনে বলা হয়েছে, ঈশা (আঃ) উপর ইঞ্জিল কিতাব নাজিল হয়েছে। তিনি কেয়ামতের আগে আবার পৃথিবীতে আবার আসবেন এবং হযরত মুহাম্মদ (সাঃ) এর অনুসারী হিসেবে মৃত্যু বরণ করবেন ।
আসমানী কিতাব বা ঐশ্বিক গ্রন্থ বলতে এমন কতকগুলো গ্রন্থকে বোঝানো হচ্ছে, ইসলাম ধর্মমতে মুসলমানগণ যে গ্রন্থগুলোকে ঈশ্বরপ্রদত্ত গ্রন্থ বলে বিশ্বাস করেন। ইসলাম ধর্মে যে ৭টি বিষয়ের উপর বিশেষ করে ঈমান আনতে বা বিশ্বাস স্থাপন করতে বলা হয়েছে তার মাঝে একটি হলো এই যাবতীয় আসমানী কিতাব, যা সরাসরি ঈশ্বরের পক্ষ থেকে অবতীর্ণ হয়েছিলো। ইসলাম ধর্মমতে, পৃথিবী সৃষ্টির পর থেকে সর্বমোট আসমানী কিতাব পাঠানো হয়েছে ১০৪টি। তার মধ্যে ৪টি হলো প্রধান আসমানী কিতাব ও বাকি ১০০টি সহীফা।
প্রধান চারটি আসমানী কিতাব হলো:পৃথিবীতে লক্ষাধিক নবীর আগমন ঘটলেও বস্তুত কিছু সংখ্যক নবীগণের নাম জানা যায় । এখানে বহুল আলোচিত এবং পরিচিত নবীগণের তালিকা দেওয়া হল।
আয়াত
মুসলিম ধর্মগ্রন্থ আল-কুরআনের সূরাসমূহের পঙক্তি বা বাক্যকে বহুবচনে আয়াত () এবং একবচনে আয়াহ ( ) বলা হয়। তবে বাংলা ভাষায় একবচন ও বহুবচন উভয় ক্ষেত্রেই "আয়াত" শব্দটিই বহুল প্রচলিত। কুরআনে মোট ৬২৩৬টি আয়াত রয়েছে।কোন কোন বর্ণনায় ৬৬৬৬ বলে উল্লেখ করা হয়েছে।
পূর্ব বাংলার সর্বহারা পার্টি
পূর্ব বাংলার সর্বহারা পার্টি হচ্ছে বাংলাদেশের একটি কমিউনিস্ট দল। এই দলটি দেশের স্বাধীনতা যুদ্ধে একটি ভূমিকা পালন করে। ১৯৭০-এর প্রথম দিকে এটি নতুন বাংলাদেশ রাষ্ট্রের সমর্থনে সশস্ত্র গণযুদ্ধের সংগ্রামে জড়িয়ে পড়ে। তারপর থেকেই এর রাজনৈতিক ভাগ্য দুলতে থাকে, কয়েকটি অভ্যন্তরীণ বিভক্তিতে আক্রান্ত হয়। গ্রুপটি এখনো কার্যকর এবং তাদের শত্রুপক্ষ দ্বারা তীব্র আক্রমণের শিকার হয়।
গ্রুপটি তৎকালীন পূর্ব পাকিস্তানের চীনমুখী প্রবণতা থেকে গড়ে ওঠে। ১৯৬৭ সালে ঢাকায় সিরাজ সিকদার মাও সেতুং চিন্তাধারা গবেষণা কেন্দ্র গড়ে তোলেন। এই কেন্দ্রটি পাকিস্তানের জামায়াতে ইসলামির ক্যাডার দ্বারা দৈহিকভাবে কয়েকবার আক্রান্ত হয়। ৮ জানুয়ারি, ১৯৬৮ সালে এই গ্রুপটি "পূর্ব বাংলার শ্রমিক আন্দোলন" ('Workers Movement of East Bengal') গঠন করেন। গঠনের সম্মেলনটি একদিনের কার্যক্রমে ঢাকার একটি পাটকলে শেষ হয়। সম্মেলনটি কেন্দ্রের ৪৫-৫০ জন অনুসারীর উপস্থিতিতে শেষ হয়।
পূর্ব বাংলার শ্রমিক আন্দোলন উপস্থিত করে 'পূর্ব বাংলার শ্রমিক আন্দোলনের খসড়া থিসিস'। এই থিসিসে সিরাজ সিকদার পূর্ব বাংলাকে পশ্চিম পাকিস্তানের উপনিবেশ বলে অভিহিত করেন। প্রধান দ্বন্দ্ব নির্ধারণ করেন বর্তমান সামাজিক বিকাশের প্রক্রিয়ায় পূর্ব বাংলার জনগণের সাথে পাকিস্তানি উপনিবেশবাদীদের জাতীয় দ্বন্দ্ব। থিসিসে জাতীয় গণতান্ত্রিক বিপ্লব সম্পন্ন করার আহ্বান জানানো হয়। থিসিসে বলা হয়, মার্কিন সাম্রাজ্যবাদ এবং সোভিয়েত সামাজিক সাম্রাজ্যবাদ বর্তমান বিশ্ব প্রতিক্রিয়ার কেন্দ্র। ঘটনাবলী প্রমাণ করেছে যে, মার্কিন সাম্রাজ্যবাদ এবং সোভিয়েত সামাজিক সাম্রাজ্যবাদ দুনিয়ায়র জনগণের প্রধান শত্রু।
১৯৭২ সালের ১৪ জানুয়ারি পূর্ব বাংলার সর্বহারা পার্টির প্রথম কংগ্রেস অনুষ্ঠিত হয়। সিরাজ সিকদারকে সভাপতি করে একটি অস্থায়ী কেন্দ্রীয় কমিটি নির্বাচিত হয়।
সিরাজ সিকদারের মৃত্যু সম্পর্কে অ্যান্থনি মাসকারেনহাস বলেছেন সিরাজ সিকদার ১৯৭৪ খ্রিস্টাব্দে ডিসেম্বরের শেষ দিকে চট্টগ্রামের কাছাকাছি এক এলাকা থেকে (টেকনাফ) পুলিশ কর্তৃক গ্রেফতার হন। জাকারিয়া চৌধুরীর মতে, সিরাজ সিকদারকে হাতকড়া লাগিয়ে চোখ-বাঁধা অবস্থায় ঢাকাস্থ রমনা রেসকোর্সের পুলিশ কন্ট্রোল রুমে নিয়ে আসা হয়। তারপর ২ জানুয়ারি ১৯৭৫ গভীর রাতে এক নির্জন রাস্তায় নিয়ে গিয়ে গুলি করে হত্যা করা হয়। অনেকের মতে ১৯৭৫ খ্রিস্টাব্দের ১ জানুয়ারি চট্টগ্রামের হালিশহরে সরকারী গোয়েন্দা সংস্থার লোকজন তাঁকে গ্রেপ্তার করেন। আবার অন্য তথ্য মতে তিনি দলের নেতৃস্থানীয় কর্মীদের এক বৈঠক শেষে দলের কেন্দ্রীয় হিসাবরক্ষক আকবরকে সঙ্গে নিয়ে বেবী ট্যাক্সিযোগে ফিরছিলেন। পথে চট্টগ্রামের নিউ মার্কেটের সামনে সাদা পোশাকের পুলিস ঘেরাও করে তাঁকে গ্রেপ্তার করে। ওই দিনই তাঁকে বিমানে ঢাকায় আনা হয়। পরদিন শেরেবাংলা নগর থেকে সাভারে রক্ষীবাহিনীর ক্যাম্পে যাওয়ার পথে আইনশৃঙ্খলা রক্ষাকারী বাহিনীর সদস্যরা তাকে হত্যা করে।
বর্তমানে পূর্ব বাংলার সর্বহারা পার্টির উত্তরাধিকার হিসেবে পূর্ব বাংলার সর্বহারা পার্টিকে (সিসি বা Central Committee) উল্লেখ করা হয়। এখনো পার্টি আন্ডারগ্রাউন্ড গ্রুপ হিসেবে ক্রিয়াশীল এবং সশস্ত্র বিপ্লবের কর্মসূচি আছে। এদের যেসব এলাকায় কর্মসূচি আছে সেগুলো হচ্ছে সিরাজগঞ্জ, বগুড়া, পাবনা, রাজশাহী এবং খুলনায়। পার্টি বিপ্লবী আন্তর্জাতিকতাবাদী আন্দোলন এবং কম্পোসার সদস্য।
রাইনলান্ড-ফালৎস
রাইনলান্ড-ফালৎস (জার্মান ভাষায়: "Rheinland-Pfalz", ) জার্মানির একটি রাজ্য।এর আয়তন ১৯,৮৪৬ বর্গ কিলোমিটার এবং জনসংখ্যা প্রায় চার মিলিয়ন। রাইনলান্ড-ফালৎসর রাজধানী মাইন্স।
রাইনলান্ড-ফালৎস ১৯৪৬ সালের ৩০ আগস্ট প্রতিষ্ঠিত হয়। এটি ফ্রান্স কর্তৃক দখলকৃত জার্মানির উত্তরাঞ্চলের এলাকা নিয়ে গঠিত হয়। বাভারিয়ার অংশবিশেষ, প্রুশিয়ার রিনে ও নাসায় প্রদেশ ও হেসে-ডার্মস্টাডের অংশবিশেষের সমন্বয়ে রাইনলান্ড-ফালৎস গঠিত হয়।
রাইনলান্ড-ফালৎস পশ্চিম জার্মানিতে অবস্থিত। এর সীমানায় নর্থ রিনে-ভেস্টফালিয়া, হেসে, বাডেন-ভুর্টেমবার্গ, জারল্যান্ড রাজ্যগুলো অবস্থিত। এছাড়া ফ্রান্স, লুক্সেমবার্গ ও বেলজিয়ামের সাথে আন্তর্জাতিক সীমারেখা রয়েছে। 
এই রাজ্যের সবচেয়ে বড় নদী রিনে। এটি বাডেন-ভুর্টেমবার্গ ও হেসের সাথে রাইনলান্ড-ফালৎসর দক্ষিণে সীমানা তৈরি করেছে। রিনে নদী উপত্যকা কয়েকটি পর্বত দ্বারা বেষ্টিত এবং এখানে জার্মানির বেশ কিছু ঐতিহাসিক গুরুত্বপূর্ণ স্থান রয়েছে। রিনের নদীড় পশ্চিম উপকূলে রয়েছে আইফেল ও হুন্সরুক পর্বতশ্রেণী। ভেস্টারভাল্ড ও টাউনুস পর্বত অবস্থিত পূর্ব উপকূলে। রাইনলান্ড-ফালৎসর দক্ষিণের ভূমি অসমতল ও পর্বতময়। এখানে প্যালাটিনাটা বন অবস্থিত।
রাইনলান্ড-ফালৎস রাজ্যের রপ্তানী অন্য যেকোন রাজ্যের চেয়ে বেশি। আমদানী পণের মধ্যে রয়েছে ওয়াইন, কেমিক্যাল, ফার্মাসি ও গাড়ির যন্ত্রাংশ। এই রাজ্যে সিরামিক শিল্প, গ্লাস শিল্প ও চামড়া শিল্প রয়েছে। মাঝারি ও ছোট ব্যবসায়িক প্রতিষ্ঠান রাইনলান্ড-ফালৎসর অর্থনীতির মূল চালিকাশক্তি। এখানকার সবচেয়ে বড় কর্মসংস্থান সৃষ্টিকারী শিল্প হল কেমিক্যাল ও প্লাস্টিক শিল্প। বিশ্বের সবচেয়ে বড় রাসায়নিক পণ্য উৎপাদনকারী প্রতিষ্ঠান বিএএসএফ এই রাজ্যের লুডভিগশ্যাফেন-এ অবস্থিত।
রাইনলান্ড-ফালৎস জার্মানির সবচেয়ে বড় ওয়াইন প্রস্ততকারী রাজ্য। এর রাজধানী মাইন্স জার্মানির ওয়াইন শিল্পের রাজধানী। এখানে জার্মান ওয়াইন ইন্সটিটিউট, জার্মান ওয়াইন ফান্ড অবস্থিত। জার্মানির যে তেরটি জায়গায় উচ্চমানের ওয়াইন তৈরি হয়, তার ছয়টিই রাইনলান্ড-ফালৎসতে অবস্থিত। জার্মানির ৬৫% থেকে ৭০% ওয়াইন প্রস্ততকারী আঙ্গুরের উৎপাদন এই রাজ্যে হয়। এখানকার ১৩০০০ ওয়াইন প্রস্ততকারী জার্মানির ৮০% থেকে ৯০% রপ্তানিযোগ্য ওয়াইন তৈরি করে, ২০০৩ সালে যার পরিমাণ ছিল ২.৬ হেক্টোলিটার।
২০১০ সাল নাগাদ রাইনলান্ড-ফালৎসের ৪৪.৯% জনসংখ্যা রোমান ক্যাথলিক, ৩০.৬% জার্মান ইভাঞ্জেলিক্যাল চার্চের অনুসারী। ২২.০% জনসংখ্যা অন্যান্য ধর্মে বিশ্বাসী বা কোন ধর্মে বিশ্বাসী না। মুসলিম জনসংখ্যা ২.৫%।
রাইনলান্ড-ফালৎস থেকে অনেক মানুষ পৃথিবীড় বিভিন্ন স্থানে অভিবাসিত হয়েছে। এমনকি বিশ্বের কিছু দেশের অনেক স্থানের নাম এই রাজ্যের সাথে মিল রেখে করা হয়েছে, কারণ সেসমস্ত জায়গাতে এই রাজ্যের অভিবাসীর সংখ্যা বেশি।
ড্যানিয়েল স্টারিজ
ড্যানিয়েল আন্দ্রে "স্টারিজ" (;জন্ম:১ সেপ্টেম্বর ১৯৮৯, বার্মিংহাম, ইংল্যান্ড) হচ্ছেন একজন ইংরেজ ফুটবলার যিনি বর্তমানে লিভারপুল ফুটবল ক্লাব ও ইংল্যান্ড জাতীয় দলের হয়ে খেলছেন। স্ট্রাইকার হিসেবে খেলে থাকেন।
তার জন্ম ইংল্যান্ডের বার্মিংহামে, কোভেন্ট্রি সিটিতে যাওয়ার আগে তিনি চার বছর অ্যাস্টন ভিলা একডেমিতে কাটান। তিনি অতঃপর ২০০৩ সালে ম্যানচেস্টার সিটির তরুণ বিভাগের হয়ে খেলা শুরু করেন। তিনি সেখানে তার উন্নতি চালিয়ে যান এবং দুটি এফএ ইয়ুথ কাপ ফাইনালে অংশ নেন। তার ২০০৭-০৮ প্রিমিয়ার লীগ মৌসুমে অভিষেক ঘটে, তিনিই একমাত্র খেলোয়াড় হিসেবে এফএ ইয়ুথ কাপ, এফএ কাপ ও প্রিমিয়ার লীগে গোল করে। ২০০৯ সালে তিনি ম্যানসিটি ছেড়ে চেলসির হয়ে খেলা শুরু করেন। ২০১০-১১ মৌসুমের দ্বিতীয় অর্ধাংশে তাকে বোল্টন ওয়ান্ডার্সের কাছে ভাড়া দেয়া হয় যেখানে তিনি সফলভাবে মৌসুম শেষ করেন। মাত্র ১২ খেলায় আট গোল করেন। তিনি ২০১৩-এর জানুয়ারিতে চেলসি ছেড়ে লিভারপুলের হয়ে খেলা শুরু করেন।
স্টারিজ ইংল্যান্ডের সব দলের হয়েই খেলেছেন। মাত্র বাইশ বছর বয়সে ২০১১ সালের ১৫-ই নভেম্বর সুইডেনের বিপক্ষে খেলা দিয়ে জাতীয় দলের হয়ে অভিষেক ঘটে। এছাড়া তিনি জাতীয় দলের হয়ে প্রথম আন্তর্জাতিক ম্যাচ খেলেন আর্জেন্টিনার বিপক্ষে। তিনি জাতীয় দলের হয়ে ব্রাজিলে হতে যাওয়া ২০১৪ ফিফা বিশ্বকাপের দলে জায়গা করে নিয়েছেন।
রেচেল কোরিন
রেচেল কোরিন (; জাত সাইমন; জন্ম: এপ্রিল ৪, ১৯৮৬) একজন আমেরিকান অভিনেত্রী। তিনি "সেপটাইন", "মি. লোনলি" (২০০৭) এবং "ট্র্যাশ হাম্পারস" (২০০৯) ইত্যাদি চলচ্চিত্রে অভিনয় করেন। এছাড়াও তিনি তার স্বামী হারমনি কোরিন রচিত এবং পরিচালিত "স্প্রিং ব্রেকার্স" (২০১২) চলচ্চিত্রেও অভিনয় করেন।
কোরিন ১৯৮৬ সালে ন্যাশভিল, টেনেসি, মার্কিন যুক্তরাষ্ট্রে জন্ম নেন। এবং তিনি এখানেই বেড়ে উঠেন।
উদ্বোধনী প্রদর্শনী (চলচ্চিত্র)
প্রিমিয়ার (ইংরেজি: Premiere, মুলত ফরাসি première থেকে এসেছে, যার অর্থ "প্রথম") হলো সাধারণত কোনো কাজের প্রথম সার্বজনীন বা জনসম্মুখে উপস্থাপণ যেমন, চলচ্চিত্র, নৃত্য, মঞ্চনাটক এবং সংগীত।
উপশহর ইউনিয়ন
উপশহর ইউনিয়ন বাংলাদেশের যশোর জেলার যশোর সদর উপজেলার অন্তর্গত একটি ইউনিয়ন । এই ইউনিয়নের পশ্চিম উত্তর ও পূর্বদিকে ৪নং নওয়াপাড়া ইউনিয়ন, দক্ষিণ ও দক্ষিণ-পশ্চিমে ভৈরব নদ ও অপর পাশে যশোর পৌরসভা।
উপশহর ইউনিয়ন পরিষদ এর বর্তমান চেয়ারম্যান এর নাম কাজী আজগার হোসেন ।
উপশহর ইউনিয়ন এর আয়তন ১৩৬৯ হেক্টর এবং মৌজার সংখ্যা ৩টি।
গ্রাম সমূহের নাম -
ক্রীড়া সংগঠনসমূহ -
সাংস্কৃতিক সংগঠন -
এছাড়ারাও বিভিন্ন এনজিও সমুহ মাঝে মাঝে বিভিন্ন জনসচেতনতা মূলক কার্যক্রমের অংশ হিসেবে নাটিকা, সঙ্গীতানুষ্ঠান ইত্যাদি প্রচার করা হয়।
ময়মনসিংহ পলিটেকনিক ইনস্টিটিউট
ময়মনসিংহ পলিটেকনিক ইনস্টিটিউট বাংলাদেশের একটি প্রাচীন ও বৃহত্তম সরকারি পলিটেকনিক ইনস্টিটিউট ।
এটি ১৯৬৩ সালে প্রতিষ্ঠিত হয়।
প্রথম বর্ষে মাত্র ১২০ জন ছাত্র-ছাত্রী এবং তিনটি টেকনোলজি (সিভিল, ইলেট্রিক্যাল, মেকানিক্যাল ) নিয়ে ডিপ্লোমা-ইন-ইঞ্জিনিয়ারিং কোর্স চালু হয়।পরর্বতীতে ফার্ম টেকনোলজী নামে নতুন একটি টেকনোলজী চালু হয়। ৮০-র দশকে ফার্ম টেকনোলজী পাওয়ার নামে রুপান্তরিত হয়। বর্তমানে অত্র প্রতিষ্ঠানে চার বছর মেয়াদী এই কোর্সে ৭টি টেকনোলোজি চলমান রয়েছে।
ময়মনসিংহ পলিটেকনিক ইন্সটিটিউট মাসকান্দা এলাকায় অবস্থিত। এর উত্তরে ময়মনসিংহ মেডিকেল কলেজ, দক্ষিণে মাসকান্দা বাসষ্ট্যান্ড,দক্ষিণ পশ্চিমে সরকারি মৎস প্রজনন কেন্দ্র ও কারিগরি প্রশিক্ষণ কেন্দ্র (TTC)। ময়মনসিংহ রেলওয়ে স্টেশন থেকে এর দূরত্ব প্রায় ৩ কিলোমিটার দক্ষিনে।
মূল ক্যাম্পাসে তিনতলা বিশিষ্ট একটি ভবন, অফিস, লাইব্রেরী, আধুনিক যন্ত্রপাতি সমৃদ্ধ তিনটি বড় ওয়ার্কশপ ভবন , ল্যবরেটরী এবং একটি ৪০০ জন ধারণ ক্ষমতা সম্পন্ন অডিটোরিয়াম।
এছাড়া মূল ভবনের দক্ষিণ পাশে রয়েছে মসজিদ ও শহীদ মিনার।ছাত্রদের জন্য দুটি এবং ছাত্রীদের জন্য একটি আবাসিক হল রয়েছে।
প্রিয়াঙ্কা ত্রিবেদী
প্রিয়াঙ্কা ত্রিবেদী (); হলেন একজন ভারতীয় চলচ্চিত্র অভিনেত্রী যিনি মূলত কর্ণাটক, তামিল চলচ্চিত্রে কাজ করে থাকেন। এছাড়াও তিনি বেশ কিছু তেলুগু চলচ্চিত্র এবং পশ্চিমবঙ্গের জনপ্রিয় কিছু চলচ্চিত্রে কাজ করেছেন। তবে তিনি তার কর্ণাটক চলচ্চিত্রে অভিনয়ের সুবাদে ব্যাপকভাবে জনপ্রিয় একজন অভিনেত্রী হিসেবে পরিচিত।
প্রিয়াঙ্কা কর্ণাটক চলচ্চিত্রের অভিনেতা, পরিচালক এবং স্ক্রিপ্ট লেখক উপেন্দ্রকে বিয়ে করেন। এই দম্পতির ২টি সন্তান রয়েছে। তিনি কটিগব্বা চলচ্চিত্রে বিষুবর্ধনের বিপরীতে অভিনয় করেন। এরপর তিনি উপেন্দ্র এর সাথে "র", "এইচটুও" ও "শ্রীমতি" এবং রবিচন্দ্রন এর সাথে "মাল্লা" চলচ্চিত্রে কাজ করেন।
হাঁটু
হাঁটু অস্থি সন্ধি (Joint) ঊরু এর সাথে পায়ের সংযোগ করে।এটি দুটি পৃথক সন্ধির সমন্বয়ে গঠিত:একটি ফিমারের সাথে টিবিয়ার এবং অন্যটি ফিমারের সাথে প্যাটেলার। মানবদেহে এটিই সবচেয়ে বড় অস্থি সন্ধি। এটি একইসাথে পিভোট এবং হিঞ্জ সন্ধি। যা সংকোচন এবং প্রসারণের পাশপাশি স্বল্প পরিমাণে অভ্যন্তরীণ এবং বাহ্যিক ঘূর্ণন করে।হাঁটুর গঠন বিবর্তনের ধারায় পরিবর্তিত না হলেও প্রায়ই ইনজুরির শিকার হয়ে থাকে। 
হাঁটু সাইনোভিয়াল সন্ধি এর হিঞ্জ প্রকারভেদ ,যা তিনটি অংশে গঠিত।ফিমার-প্যাটেলা সংযোগ;ফিমারের সামনের প্যাটেলার খাঁজ এবং মধ্যবর্তী ও পার্শবর্তী ফিমার-টিবিয়া সংযোগ,যা একত্রে হাঁটু গঠন করে। এই সন্ধি সাইনোভিয়াল ফ্লুইডের মধ্যে থাকে,যা সাইনোভিয়াল মেমব্রেন দ্বারা সীমাবদ্ধ থাকে। 
হাঁটু আমাদের দেহে অন্যতম গুরুত্বপূর্ণ সন্ধি,যা শরীরের ওজন আনুভূমিকভাবে(হাটা ও দৌড়ানো) ও লম্বালম্বিভাবে(লাফানো) বহন করে।
জন্মের সময় একজন শিশুর হাঁটু-টুপি থাকে না,কিন্তু তরুণাস্থি থাকে।শিশুর বয়স ৩-৫ বছর হবার সময় এটি রূপান্তরকরণের মাধ্যমে অস্থিতে পরিণত হয়।যেহেতু এটি মানবদেহের সবচেয়ে বড় সিসাময়েড অস্থি,রূপান্তরকরণ প্রক্রিয়া কিছুটা দীর্ঘ হতে পারে।
পশ্চাৎ ভাগ
ফিমোরাল ধমনী এবং পপলিটিয়াল ধমনী হাঁটুর অস্থিসন্ধির চারপাশে অনেক ধমনীর জালক তৈরি করে।তার মধ্যে ৬ টি প্রধান
অ্যাশলে বেনসন
অ্যাশলে ভিক্টোরিয়া বেনসন () (জন্ম: ডিসেম্বর ১৮, ১৯৮৯) একজন মার্কিন অভিনেত্রী এবং মডেল। যিনি "ডেস অব আওয়ার লাইভস" (২০০৪–২০০৭) এনবিসি সোপ অপেরায় এবিগেল ডেভারয়ক্স চরিত্রে, "ইস্টউইক" (২০০৯–২০১০) অতিপ্রাকৃত টেলিভিশন ধারাবাহিকে মিয়া থর্কোলেটি চরিত্রে, "প্রিটি লিটল লাইয়ার" (২০১০–বর্তমান) রহস্য=থ্রিলার টেলিভিশন ধারাবাহিকে হানা মেরিন চরিত্রে, এবং "স্প্রিং ব্রেকার্স" (২০১২) অপরাধ-থ্রিলার চলচ্চিত্রে ব্রিট চরিত্রে অভিনয়ের জন্যে পরিচিত।
বেনসন, আনেহাইম পাহাড়, আনেহাইম, ক্যালিফর্নিয়া, মার্কিন যুক্তরাষ্ট্রে জন্ম নেন এবং সেখানেই বেড়ে ওঠেন। তার মা-বাবা যথাক্রমে, শ্যানন এবং জেফ বেনসন। তার একজন বড় বোন রয়েছে, যার নাম শায়লেন। তিনি চার বছর বয়স থেকে প্রতিযোগিতামূলকভাবে ব্যালে, জ্যাজ, হিপ হপ এবং গীতধর্মী নৃত্য শুরু করেন। ছেলেবেলা থেকেই গাইতে সাচ্ছন্দ বোধ করতেন তিনি। একারণে চার বছর বয়সেই গির্জার ক্রিসমাস পরিসেবার জন্যে গান করেন। পাঁচ বছর বয়সে তিনি নৃত্য বিভাগের মডেল হন এবং আট বছর বয়সে ফোর্ড মডেলিং এজেন্সির অধীনে মুদ্রণ বিজ্ঞাপনে মডেলিং শুরু করেন। ২০০২ সালে একজন বিদ্যালয় ছাত্রী হিসেবে লিল' রোমিও মিউজিক ভিডিওতে উপস্থিত হন। মার্চ ২০০৫ সালে তার একটি সংক্ষিপ্ত উপস্থিতি ছিল, "কুইন'স ডেট" "জোই ১০১" পর্বে। এছাড়াও তিনি এনএলটি সঙ্গীত দলের "দ্যাট গার্ল", ওয়ান কল সঙ্গীত দলের "বাল্যাকলাইট", এবং হট চিলি রাই সঙ্গীত দলের "অনেস্টলি" ইত্যাদি সঙ্গীত ভিডিওতে কাজ করেন।
গগনা
গগনা ভারতের অসম রাজ্যে প্রচলিত বাদ্যযন্ত্র। এই বাদ্যযন্ত্রটি বাঁশ দ্বারা নির্মিত। আকারে ছোট ও হাল্কা হওয়ায় মহিলারা চুলের খোপায় গগনা ভরিয়ে রাখে। গগনা একধরনের হার্প জাতীয় বাদ্যযন্ত্র। এই হার্প জাতীয় বাদ্যযন্ত্র অতি প্রাচীন ও পৃথিবীর অনেক সভ্যতায় এই ধরনের বাদ্যযন্ত্রের প্রচলন দেখা যায়। গগনা বাদ্যযন্ত্র বিহু নৃত্য ও বিহুগীতের সময় বাজানো হয়। গগনা অসমের মঙ্গোলীয় জনগোষ্ঠির অবদান। এই বাদ্যযন্ত্রের আকার অনুযায়ী ইহাকে রামধন গগনা, লিহিরি গগনা ও শালিকী গগনা ইত্যাদি বিভিন্ন শ্রেণীতে ভাগ করা হয়েছে। শ্রেণীভেদে গগনার সুর ভিন্ন হয়। লোকবিশ্বাস মতে ব্যাঙের ডাকের অনুকর্ণে গগনার সৃষ্টি করা হয়েছিল।
বিহুগীত ও বিহুনৃত্যে গগনা বাজানো হয় । এই বাদ্যযন্ত্রটি অসমীয়া ছাড়াও অসমের অন্যান্য উপজাতির লোকেরা ব্যবহার করে থাকে। বর্তমান দিনে অসমের বিহু প্রতিযোগিতায় গগনা বাজানো বাধ্যতামূলক। সাধারনতঃ মহিলারা গগনা বাঁজান কিন্তু কিছুসংক্ষক বিহু অনুষ্ঠানে পুরুষেরা এই বাদ্যযন্ত্র বাজিয়ে থাকেন ।
গগনা অতি সুক্ষ্ম বাদ্যযন্ত্র তাই গগনা তৈরী করার জন্য সুদক্ষ কারিগরের প্রয়োজন হয়। গিরা বা গাঠ নাথাকা অ্নগশটি গগনা তৈরী করার জন্য ব্যবহার করা হয়। জাতি বাঁশ গগনা প্রস্তুত করার জন্য উত্তম বাঁশ। লোকবিশ্বাস মতে তাঁতের বাঁশ চুরি করে গগনা প্রস্তুত করলে গগনার সুর সুমধুর হয় । সাত বা আঠ ইঞ্চির দৈর্ঘ্য বিশিষ্ট বাঁশকে কাটা হয় ও এখানে একটি জিভা লাগানো হয় । এই জিভাটি গগনার ধ্বনির উৎস। জিভার সঙ্গে দুইটি বাঁশ সংযুক্ত করা হয়। একে মেখেলা বলা হয়। জিভা ও মেখেলার গঠনের উপর গগনার সুর নির্ভর করে। যদিও গগনা বিভিন্ন ধরণের হয়ে থাকে কিন্তু সব ধরনের গগনা নির্মাণ প্রণালী প্রায় একই ধরনের হয়।
গগনা বাদনের দুইটি ভিন্ন কৌশল আছে যদিও উভয় প্রক্রিয়ায় সুর একই ধরনের হয় । প্রথম প্রক্রিয়ায় গগনাকে মুখের সন্মুখে নিয়ে বাদ্য যন্ত্রের জিভায় আঙ্গুল চালনা করে সুরের সৃষ্টি করা হয় ও প্রক্রিয়ায় গগনার জিভায় মুগার সুতা বেঁধে দিয়ে সুতায় আঙ্গুল চালনা করা হয়। গগনা বাদনের মূল নীতি হচ্ছে মুখের আয়তন বেশী-কম করে বিভিন্ন ধরনের সুরের সৃষ্টি করা।
পুনের প্রযুক্তিবিদ হত্যা
পুনে প্রযুক্তিবিদ হত্যা হল ২০১৪ সালের ২ জুন সোমবার ২৪ বছর বয়সী একজন মুসলিম তরুন আইটি প্রফেশনাল (IT professional) কে সাম্প্রদায়ীক ঘৃণা বশত মারধর করে হত্যা করার ঘটনা। এই ঘটনার সাথে জড়িত থাকার অপরাধে চরমপন্থী হিন্দুত্ববাদী সংগঠন হিন্দু রাষ্ট্র সেনার নেতা ধনন্জ্জয় দেশাইসহ মোট ২৫ জন সদস্যকে আটক করা হয়েছে। সিনিয়র পুলিশ অফিসারের মতে মুখে দাড়ি ও মাথায় টুপি থাকার জন্য তাকে মুসলিম হিসাবে চিহ্নিত করে হত্যা করা হয়। মৃত ব্যাক্তির নাম মহসিন মহম্মদ সাদিক সেখ। মহারাষ্ট্রের সোলাপুর জেলার বাসিন্দা মহসিন পুনেতে একটি প্রাইভেট ফার্মে আইটি ম্যানেজার হিসাবে কাজ করতেন। রাত ৯টার সময় মসজিদ থেকে নামাজ পরে ফেরার পথে তার উপর আক্রমণ করা হয়।
এই ঘটনার পরেই ঐ এলাকায় সদস্যদের মধ্যে এসএমএস (শর্ট মেসেজ সার্ভিস) দেওয়া-নেওয়া শুরু হয় যাতে লেখা ছিল "Pahili wicket padli" যার অর্থ "প্রথম উইকেট পড়ে গেছে"।
একাধিক মানবাধিকার ও এনজিও সংস্থা এই ঘটনার প্রতিবাদ করে দোষীদের শাস্তির দাবী তোলেন। যেহুতু মৃত মহসিন মহম্মদ সাদিক সেখ পরিবারের একমাত্র জীবিকার্জক ছিলেন তাই ভারতের গণতান্ত্রিক যুব ফেডারেশন, ভারতের ছাত্র ফেডারেশন, অল ইন্ডিয়া ডেমোক্রেটিক উইমেন্স অ্যাসোসিয়েশন ইত্যাদি সংগঠনগুলি শাস্তির পাশাপাশি উপযুক্ত ক্ষতিপুরণেরও দাবী তোলেন।